title: Tatra T813

text: Käyttöjarruina oli paineilmakäyttöiset rumpujarrut sekä pakokaasujarru. Seisontajarrua varten oli erillinen kardaaniakseliin vaikuttava jarrurumpu vaihteiston takana.


title: Tatra T813

text: Auton sähköjärjestelmä oli 24-volttinen ja autossa oli kaksi 12 voltin akkua. Sähkölaitteet olivat PAL Magnetonin valmistamat.


title: Tatra T813

text: Armeijan autot oli varustettu renkaiden keskustäyttöjärjestelmällä, jolla rengaspaineita kyettiin säätämään ajon aikana. Tämän lisäksi keulalla oli vetokyvyltään 20 tonnin vinssi. Nämä paransivat entisestään auton muutenkin erinomaista maastokelpoisuutta.


title: Tatra T813

text: Vuonna 1967 autosta alettiin valmistaa armeijan käyttöön muunneltua KOLOS-mallia, joka suunniteltiin korvaajaksi T141B-mallille. Niitä käytettiin tela-ajoneuvojen, kuten panssarivaunujen kuljetuslavettien vetämiseen. Tykistön käytössä niillä vedettiin esimerkiksi ML-20-mallisia 152 mm haupitseja ja myöhemmin myös 130 mm M-46-kenttäkanuunoita. Merkittävin rooli ajoneuvoilla oli kuitenkin pioneerikäytössä, jossa ne kuljettivat koottavia ponttonisiltoja ja muita vastaavia järjestelmiä sekä raivasivat kulku-uria. Erikoisversiolla IP-T813-1 kuljetettiin SCUD-ohjusten taistelukärkiä. Huoltojoukkojen käytössä oli malli jossa oli päälle rakennettu pesula.


title: Tatra T813

text: T813:ia myytiin paljon Itä-Saksan asevoimille etupäässä tykinvetäjiksi. Saksan jälleenyhdistyttyä ne periytyivät Bundeswehrille. Persianlahden sodan aikaan lähetettiin 151 T813:a Saudi-Arabiaan Yhdysvaltain armeijan kuljetustehtäviin, useimmat ajoneuvoista palautettiin sodan jälkeen. Vuonna 1990 Saksa myi kaikkiaan 969 entisen Itä-Saksan T813:a ja niitä päätyi mahdollisesti Kroatian armeijalle. Osa päätyi Intian armeijalle, joka oli ollut alusta asti T813:ien merkittävä asiakas; autot olivat kunnostautuneet Pakistanin vastaisessa sodassa 1971. Loput myytiin Kambodžaan, Pohjois-Koreaan ja Libyaan.


title: Tatra T813

text: T813:n alustaa ja komponentteja hyödynnettiin myös erilaisissa asejärjestelmissä ja erikoisajoneuvoissa. Näistä merkittävimpiä olivat raketinheitinjärjestelmä RM-70, panssaroitu miehistönkuljetusajoneuvo OT-64 SKOT sekä ajoneuvoalustainen haupitsi DANA.


title: Tatra T813

text: Siviilipuolella merkittävä asiakas oli saksalainen Semex, joka rakensi niiden päälle lentokoneensiirtoajoneuvoja, nosturiautoja sekä erilaisiin erikoistehtäviin, kuten öljynporauskaluston siirtoon ja pystytykseen suunniteltuja ajoneuvoja.


title: Tatra T813

text: Hyvä etenemiskyky on tehnyt vanhoista T813-yksilöistä suosittuja off road -ajoneuvoja.


title: Pekka Kivikäs

text: Pekka Jouni Kivikäs (s. 27. toukokuuta 1932 Jyväskylä) on suomalainen tietokirjailija ja kalliopiirrosten tutkija. Hän on koulutukseltaan kansakoulunopettaja Jyväskylän kasvatusopillinen korkeakoulusta ja työskennellyt peruskoulun ala-asteen luokanopettajana. Hänelle myönnettiin professorin arvonimi toukokuussa 2012


title: Pekka Kivikäs

text: Kivikäs on vuodesta 1975 yrittänyt selvittää Suomen kalliomaalausten syntyä ja merkistöä. Hän on kehittänyt erilaisia kalliomaalausten kopiointimenetelmiä ja näin varmentaa merkkien muodon ja alkuperän.


title: Pekka Kivikäs

text: Kivikäs vammautui vuonna 2004, ja hänellä on ammattilaisten arvioiden jäljellä viisi prosenttia normaalista näkökyvystä. Kivikäs työskentelee edelleen eri projekteissa avustajien ja digitaalisten apuvälineiden avulla.Toimittajana:


Siljakudaa – Seppo Sillanpään lastenlauluja 1 on Seppo Sillanpään studiolevy vuodelta 1992.


Äkkiä Pakoon – Seppo Sillanpään lastenlauluja 2 on Seppo Sillanpään studiolevy vuodelta 1993.


title: Gianfranco Polvara

text: Gianfranco Polvara (s. 29. tammikuuta 1958 Bellano, Lecco, Italia) on entinen italialainen murtomaahiihtäjä. Hän ei saavuttanut suurta henkilökohtaista menestystä, vaikka osallistui FIS:n kilpailuihin välillä 1980 - 1995 ja keskittyi erityisesti pitkille matkoille.


title: Gianfranco Polvara

text: Hän oli mukana Italian kovassa hiihtomaajoukkueessa jopa viisissä olympialaisissa Lake Placidista Lillehammeriin. Calgaryn olympiakisoissa 1988 hän oli seitsemäs miesten 30 kilometrin hiihdossa. Vuonna 1991 hän pääsi kolmannelle sijalle FIS:n kilpailuissa. Maailmancup-pisteissä hänen paras vuotensa oli 1993.


title: Lamentarola

text: Lamentarola on Seppo Sillanpään studiolevy vuodelta 1990.


title: Moon madness

text: Moon Madness on Seppo Sillanpään studiolevy vuodelta 1999.


title: Sikimihappo

text: Sikimihappo (CHO) on tyydyttymätön trihydroksikarboksyylihappo. Sikimihappoa esiintyy useissa kasveissa ja bakteereissa. Se on tärkeä yhdiste kasvien aineenvaihdunnassa, koska siitä valmistetaan sikimaattireitin avulla useita tärkeitä yhdisteitä.


title: Sikimihappo

text: Sikimihapon biosynteesin ensimmäisessä vaiheessa erytroosi-4-fosfaatti ja fosfoenolipalorypälehappo reagoivat DAHP-syntaasientsyymin avulla DAHP:ksi eli 3-deoksi-D-arabinoheptulosonaatti-7-fosfaatiksi. DAHP muutetaan tämän jälkeen 3-dehydrokiinihapoksi 3-dehydrokinaattisyntaasientsyymin katalysoimana. 3-dehydrokinaatista organismit valmistavat 3-dehydrosikimihappoa 3-dehydrokinaattidehydrataasin avulla ja edelleen sikimihappoa 3-dehydrosikimaattireduktaasientsyymin katalysoimana.


title: Sikimihappo

text: Kasvit ja bakteerit tuottavat sikimihaposta sikimaattireittiä useita erilaisia biologisesti tärkeitä yhdisteitä. Sikimaattireitissä sikimihappo muutetaan entsymaattisesti katalysoiden usean vaiheen avulla korismiinihapoksi. Korismiinihaposta valmistetaan muun muassa aromaattisia aminohappoja fenyylialaniinia, tryptofaania ja tyrosiinia sekä kinonipohjaisia terpenoideja ja folaatteja.


title: Sikimihappo

text: Sikimihaposta kasvit voivat syntetisoida myös gallushappoa.


title: Sikimihappo

text: Kauppanimellä Tamiflu myytävä influenssalääke sisältää vaikuttavana ainesosanaan oseltamiviiriä. Yksi oseltamiviirisynteesin lähtöaineista on sikimihappo. Synteesitarkoitukseen sikimihappoa eristetään rusotähtianiksen ("Illicium verum") juurakosta. Yhdistettä tuotetaan uuttamalla kasvinjuurakkoa tai käymisen avulla. On kehitetty myös tekniikoita, joilla synteesiin tarvittava sikimihappo tuotettaisiin "Escherichia coli" -bakteerien avulla. Sikimihapon sijaan oseltamiviirisynteesin lähtöaineena voidaan käyttää myös kiinihappoa.


title: Hans Holmström

text: Hans Vilhelm Holmström (s. 14. kesäkuuta 1949 Helsinki) on eläkkeellä oleva suomalainen upseeri ja vara-amiraali.


title: Hans Holmström

text: Holmström työskenteli Suomen merivoimien komentajana vuosina 2001–2009. Hänen seuraajakseen astui Juha Rannikko.


title: Hans Holmström

text: Holmström valmistui Kadettikoulusta merikadettilinjalta vuonna 1973.


title: Hans Holmström

text: Urallaan Holmström palveli mm. Merivoimien Esikunnassa, silloisessa Rannikkolaivastossa, Miinalaiva Pohjanmaan päällikkönä sekä Maanpuolustuskorkeakoulussa. Ennen puolustushaarakomentajuuttaan hän oli Saaristomeren Meripuolustusaluen komentaja vuodesta 1999.


title: NFS@Home

text: NFS@Home on BOINC-alustalla suoritettava hajautetun laskennan projekti, joka on aloitettu Kalifornian valtionyliopisto, Fullertonissa. Projekti etsii yleinen lukukuntaseula periaatteella suuria alkulukuja. Luvut on valittu Cunninghamin projektista.


title: Abraham (nimi)

text: Abraham on yksi vanhimmista vielä nykyään käytössä olevista miehen etunimistä. Se oli käytössä Babyloniassa jo Hammurabin aikana.. Nimen babylonialainen alkumuoto "Abram" merkitsee "Isä on ylistetty", mutta hepreassa sen on tulkittu tarkoittavan "kansojen paljouden isää". Nykyaikaan saakka nimi on pysynyt käytössä Raamatun patriarkan, israelilaisten kantaisänä pidetyn Abrahamin (alkujaan Abram) johdosta. Heprean kielessä nimi esiintyy myös muodossa "Avraham".


title: Abraham (nimi)

text: Suomessa nimi Abraham on 1800-luvulta kesäkuun 2017 alkuun mennessä annettu 1 331 miehelle sekä ainakin yhdelle naiselle. Nimi esiintyy myös muodossa "Aabraham", joka on vastaavana aikana annettu 139 henkilölle. Suomenruotsalaisen kalenterin mukaan Abrahamin nimipäivä on 18. joulukuuta. Suomenkielisessä kalenterissa nimeä ei tässä muodossa enää ole, vaan sen ovat syrjäyttäneet muunnokset Aapo, Aappo ja Rami.


title: Sikatalous

text: Sikatalous on maatalouden tuotantohaara, joka tuottaa sianlihaa elintarviketeollisuuden ja kuluttajien käyttöön.


title: Sikatalous

text: Vuonna 2017 suurin osa sikatiloista sijoittui Varsinais-Suomeen, Etelä-Pohjanmaalle ja Pohjanmaalle, minkä lisäksi merkittäviä sikatiloja sijoittui Satakuntaan, Pirkanmaalle ja Hämeeseen. Keskimäärin koko Suomessa emakkoja oli tilaa kohden 149 kappaletta.


title: Sikatalous

text: Suomessa porsastuotantoa harjoittavilla tiloilla oli vuonna 2007 keskimäärin 130 emakkoa. Yhdistelmätuotantoa harjoittavilla tiloilla oli keskimäärin 84 emakkoa. Näiden tilojen kannattavuus oli parempi kuin pelkkää porsastuotantoa harjoittavien. Kannattavuutta lisää vielä jalostussikojen kasvattaminen.


title: Sikatalous

text: Vuonna 2017 sikatiloilla tehdyissä tarkistuksissa havaittiin 15 prosentilla tarkastetuista tiloista eläinsuojelusäädösten vastaista toimintaa, mikä on vähemmän kuin kymmenen vuotta aikaisemmin, jolloin luku oli 23 prosenttia.


title: Rudolf Breithaupt

text: Rudolf Maria Breithaupt (11. elokuuta 1873 Braunschweig, Saksa – 2. huhtikuuta 1945 Ballenstedt, Saksa) oli saksalainen pianopedagogi. Hän kävi lukion Braunschweigissa ja opiskeli oikeustiedettä Jenassa, Leipzigissa ja Berliinissä. Vuodesta 1897 hän opiskeli musiikkia Leipzigin konservatoriossa opettajinaan Oscar Paul, Salomon Jadassohn ja Robert Teichmüller. Musiikkitiedettä hän opiskeli Leipzigin yliopistossa Hugo Riemannin ja Herman Kretzschmarin johdolla.


title: Rudolf Breithaupt

text: Breithaupt työskenteli 1900–1902 musiikkikirjailijana Dresdenissä ja Wienissä. Vuonna 1903 hän muutti Berliiniin ja toimi siellä musiikkiarvostelijana. Vuodet 1918–1945 hän opetti pianonsoittoa Sternin konservatoriossa Berliinissä lopuksi professorina. Pommitusten vuoksi hän muutti 1943 asumaan Ballenstedtiin. Breithauptin opetuksen tavoitteena oli muun muassa pianistin ylävartalon luonnonmukainen työskentely soiton aikana. Breithauptin pääteos on tutkielma "Die natürliche Klaviertecnik" (1905).


title: Erkki Mutru

text: Erkki Taneli Mutru (18. marraskuuta 1910 Suurpäälä, Säkkijärvi – 18. helmikuuta 1990 Tampere) oli suomalainen kirjailija ja runoilija. Mutru toimi ammattikoulun suomen kielen ja kirjallisuuden opettajana.


title: Erkki Mutru

text: Varakkaan maatalon poikana syntynyt Mutru opiskeli 1930-luvulla Helsingin yliopistossa ja valmistui filosofian maisteriksi. Mutru osallsitui talvisodan rintamataisteluihin ja jatkosodan aikana hän oli Rovaniemen komendanttivirastossa sekä Päämajan Sotilashallinto-osaston Henkisen huollon toimistossa. Sodan jälkeen evakoksi joutunut Mutru toimi ammattikoulun opettajana Tampereella.


title: CF Atlante

text: Club de Fútbol Atlante on vuonna 1916 perustettu meksikolainen jalkapalloseura, jonka edustusjoukkue pelaa maansa korkeimmalla sarjatasolla Primera Divisiónissa. Atlanten nykyinen kotipaikka on Cancún, jonne se muutti maan pääkaupungista Méxicosta vuonna 2007. Seuran lempinimi on "Los Potros del Hierro" ().


title: CF Atlante

text: Meksikon-mestaruuden Atlante on voittanut kolme kertaa vuosina 1947, 1993 sekä 2007, ja Meksikon cupin voittoa seura on juhlinut niin ikään kolme kertaa vuosina 1942, 1951 ja 1952. Kansainvälisissä kilpailuissa Atlante on saavuttanut kaksi CONCACAF Champions' Cupin mestaruutta vuosina 1983 ja 2009. Vuonna 1983 Atlante kaatoi loppuottelussa surinamelaisen SV Robinhoodin kahden ottelun yhteistuloksella maalein 6–1 ja 2009 se voitti toisen meksikolaisseuran Cruz Azulin kahden ottelun yhteistuloksella maalein 2–0.


title: Nevado del Ruiz

text: Nevado del Ruiz on 5 389 m korkea kerrostulivuori Kolumbian Andeilla, noin 129 km Bogotásta länteen Toliman departementissa. Vuori on tunnettu purkautumisestaan vuonna 1985, jolloin se tuhosi Armeron kaupungin. Sama kaupunki on tuhoutunut myös vuosina 1595 ja 1845 Nevado del Ruizin purkauksessa. Vuori on osa Los Nevadosin kansallispuistoa.


title: Nevado del Ruiz

text:
Marraskuussa 1984 Nevado del Ruiz alkoi syöstä ulos höyryä ja aiheutti pieniä räjähdyksiä. Syyskuussa 1985 purkaus aiheutti liejuvirran, joka virtasi Azufradolaaksoa pitkin vuoren koillisrinteellä. Tilannetta tutkineet geologit huolestuivat ja varoittivat lokakuussa 1985 Kolumbian hallitusta mahdollisesta paljon suuremmasta liejuvirrasta, joka olisi tiheään asutulla seudulla tuhoisa. Varoitukseen ei kuitenkaan kiinnitetty paljoakaan huomiota. Viralliset julkilausumat vakuuttivat alueen väestölle, että mitään vaaraa ei ole.
Iltapäivällä 13. marraskuuta 1985 tulivuori alkoi syöstä tuhkaryöppyjä ilmaan. Noin kello yhdeksän illalla alkoi pääpurkaus ja kolmen tunnin ajan purkauskanavasta syöksyi kuumaa tuhkaa peittäen alleen huipun lumen ja jään. Kuuman tuhkapeitteen alla lumi ja jää alkoivat sulaa. Sulamisvesi valui alas jokilaaksossa vuoren pohjoispuolella ja virtaan sekoittui ilmasta satavaa tuhkaa, jolloin se muuttui liejuksi. Liejuvirta eli "lahar" virtasi voimakkaasti alas kiemurtelevaa kanjonia kohti Armeron kaupunkia kiskoen matkallaan puut ja kivet sijoiltaan. Musta lieju irtautui voimalla kanjonista ja levisi neljän metrin paksuiseksi patjaksi. Virtaa seurasi uusia liejuaaltoja. Liejuvyöryn virtaaman on arvioitu vastaavan viidennestä Amazonjoen virtaamasta. Laharin tielle osuneet ihmiset ja rakennukset hautautuivat liejuun ja kulkeutuivat virran mukana. Kaiken kaikkiaan lieju tappoi Armerossa noin 23 000 ihmistä, 90 % kaupungin väestöstä. ("katso myös: Omayra Sánchez")


title: Nevado del Ruiz

text: Kun toinen lähellä oleva tulivuori, Nevado del Huila purkautui huhtikuussa 2008, tuhansia ihmisiä evakuoitiin alueelta, koska tutkijat pelkäsivät, että purkauksesta voisi tulla "toinen Nevado del Ruiz".


title: Nevado del Ruiz

text: Tulivuori alkoi syöstä ilmaan savua vuoden 2012 kesäkuun alussa. Muutamaa tuhatta vuoren lähistöllä asuvaa ihmistä kehotettiin poistumaan kodeistaan.


title: A. O. Korteneva

text: Aarre Olavi Korteneva (sukunimi aik. "Kallonen"; s. 8. elokuuta 1923 Kanneljärvi) on suomalainen opettaja ja kirjailija joka on käyttänyt myös nimimerkkiä "Olavi Neva".


title: A. O. Korteneva

text: Korteneva toimi opettajana Hankasalmella. Hän kirjoitti Seikkailujen maailma -lehteen tieteis- ja kauhuaiheisia kertomuksia sekä julkaisi muutamia nuorille tarkoitettuja tieteiskirjoja.


title: Stormie Jones

text: Teksasilainen Stormie Dawn Jones (30. toukokuuta 1977 – 11. marraskuuta 1990) oli maailman ensimmäinen henkilö, jolle tehtiin yhdistetty maksan- ja sydämensiirto.


title: Stormie Jones

text: Historialliset siirrot tehtiin 14. helmikuuta 1984 tytön ollessa kuusivuotias. Jones kärsi familiaalisesta hyperkolesterolemiasta, joka nosti hänen kolesterolitasonsa kymmenkertaiseksi. Hän kärsi kuusivuotiaana kaksi sydänkohtausta. Lisäksi hänellä oli angina pectoris -kipuja ja sydämen vajaatoimintaa. Siirron jälkeen hän sai hepatiitin, ja siirretty maksa tuhoutui. 20. helmikuuta 1990 Jones sai vielä uuden maksan, joka myös tulehtui. Marraskuussa 1990 Jones joutui sairaalaan influenssan kaltaisista oireista kärsittyään. Sairaalassa hänen verenpaineensa putosi, hänestä tuli letarginen ja hän kärsi sydänkohtauksen. Hänen kuolemansa 13-vuotiaana liittyi vuonna 1984 siirretyn sydämen hyljintään, mikä on harvinaista niin pitkän ajan jälkeen.


title: Stormie Jones

text: Jonesin yhdistetty maksan- ja sydämensiirto avasi tietä muille kahden elimen yhtäaikaisille siirroille.


title: Pesäpallon SM-sarja 1957

text:
Pesäpallon SM-sarja 1957. Jyväskylän Kiri voitti toisen peräkkäisen ja kaikkiaan kolmannen mestaruutensa. Tempo ja Ilmajoki taistelivat hopeasta viimeiseen otteluun saakka. Tasapeli riitti Tempolle hopeaan ja Ilmajoen oli tyytyminen pronssiin.
Myös naisten mestaruus meni Kirille. Kauden avausottelua Hesperiassa oli todistamassa myös tasavallan presidentti Urho Kekkonen.


title: Pesäpallon SM-sarja 1957

text: Ensimmäistä kertaa pelatun Maakunta Cupin voitto meni Etelä-Pohjamaalle, sen voitettua finaalissa Keski-Suomen 7-6.


title: Pesäpallon SM-sarja 1957

text: Neljä viimeistä joukkuetta putosi sarjasta. Tilalle nousivat suomensarjan lohkovoittajat Keuruun Kisailijat, Lahden Mailaveikot, Seinäjoen Maila-Jussit ja Sotkamon Jymy.Kunnarista 2 pistettä.


title: Pesäpallon SM-sarja 1957

text: Kemi ja Kuopio putosivat.


title: Pesäpallon SM-sarja 1957

text:
Kirin joukkue: Aune Malmivaara,
Hellä Pääkkönen,
Kaarina Pauni,
Katri Lantela,
Kyllikki Koponen,
Pirkko Hautamaa,
Raija Geijer,
Saara Koivunen,
Salme Peippo,
Solja Pynnönen,
Terttu Kuisma,
Tuulikki Stranden.


title: Basil Poledouris

text: Basilis ”Basil” Konstantine Poledouris (21. elokuuta 1945 – 8. marraskuuta 2006) oli yhdysvaltalainen säveltäjä, joka sävelsi musiikkia elokuviin ja televisio-ohjelmiin. Hän voitti Emmy-palkinnon "Vaarojen maa" -televisiominisarjan sävellyksestään.


title: Basil Poledouris

text: Poledouris syntyi Missourin Kansas Cityssä 21. elokuuta 1945. Hänen uranvalintaansa vaikuttivat muun muassa hänen Kreikan ortodoksinen kasvatuksensa, minkä takia hän oli usein kirkossa jumalanpalveluksissa mukana ja kuunteli lumoutuneena kuoromusiikkia, sekä säveltäjät Alfred Newman ja Miklós Rózsa, joiden elokuvasävellyksiä Poledouris ihaili. Poledouris aloitti pianonsoiton seitsemänvuotiaana. Hän opiskeli elokuvantekoa ja musiikkia Etelä-Kalifornian yliopistossa, jonka arkistoissa säilytetään yhä useita lyhytelokuvia, joiden teossa Poledouris oli mukana. Yliopistossa hän tapasi ohjaajat John Miliusin ja Randal Kleiserin, joiden kanssa hän myöhemmin työskenteli säveltäjänä. Poledouris sävelsi vuonna 1985 musiikin Paul Verhoevenin ohjaamaan elokuvaan "Lihaa ja verta". Myöhemmin Poledouris sävelsi musiikin useisiin Verhoevenin elokuviin.


title: Basil Poledouris

text: Poledourisin orkestraaliset sävellykset tulivat nopeasti tunnetuksi, ja hän sai mainetta sävellyksistään elokuvissa "Sininen laguuni" (1980, ohj. Kleiser), "Conan – barbaari" (1982, ohj. Milius), jota monet pitävät yhtenä mainioimmista elokuvasävellyksistä, "Conan hävittäjä" (1984), "Punainen vaara" (1984, ohj. Milius), "RoboCop" (1987, ohj. Verhoeven), "Punaisen lokakuun metsästys" (1990), "Free Willy – Pelastakaa Willy" (1993) sekä sen jatko-osasta, "Starship Troopers – Universumin sotilaat" (1997, ohj. Verhoeven) ja "Rakkaudesta peliin" (1999). Poledouris sävelsi ”The Tradition of the Gamesin” vuoden 1996 kesäolympialaisten avausseremoniaan.


title: Basil Poledouris

text: Poledouris meni naimisiin Bobbien kanssa vuonna 1969. He saivat kaksi tytärtä; Zoë (s. 1973) ja Alexis. Vanhempi tytär Zoë on näyttelijä ja elokuvasäveltäjä, joka toisinaan sävelsi isänsä kanssa elokuvien soundtrackeja. Poledouris vietti elämänsä viimeiset neljä vuotta Vashonissa Washingtonin osavaltiossa ja kuoli 61-vuotiaana syöpään 8. marraskuuta 2006.


title: Uskonnollinen taide

text: Uskonnollinen taide. Uskonto vaikuttaa hyvin paljon taiteeseen. Mutta myös uskonnoissa taide näkyy, esim. rituaaleissa käytetään taiteen eri muotoja apuna. Kirkoissa näkyy paljon taideteoksia, joissa kuvataan juuri uskontoon liittyviä aiheita. Graffiti maalaukset esittävät usein uskontoon liittyviä aiheita, esim. ristit ja paholaiseen liittyvät asiat.


title: Uskonnollinen taide

text: Antiikin roomalaiset käyttivät taidetta osoittamaan kunnioitusta sankareilleen ja kertomaan sankarien uroteoista. Nämä taiteen tarkoitukset: kunnioitus ja kertominen, levisivät myös uskonnolliseen taiteeseen monissa kulttuureissa, jotka olivat roomalaisten kanssa kosketuksissa ajanlaskun alussa. Hellenistisen ja roomalaisen taiteenloli vaikutukseksi lasketaan, että egyptiläiset alkoivat koristaa hautamuistomerkkejä muotokuvilla, intialaiset tekivät kuvia Buddhan elämästä ja jopa juutalaiset, joiden perinne kielsi jumalankuvien tekemisen, alkoivat maalata kuvia Vanhan testamentin kertomuksista synagogiin.


title: Uskonnollinen taide

text: Kristillisessä kirkossa kehittyi varhain kuvallista symboliikkaa, jonka tarkoituksena oli merkitä Raamatun kertomuksista tutut hahmot ja pyhät niin, että lukutaidottomatkin osaavat tunnistaa heidät. Pietarin ulkonäköä ei tunneta, mutta veistoksista hänet voi tunnistaa mukana kulkevista avaimista. Samoin kyyhky kuvaa pyhää henkeä.


title: Uskonnollinen taide

text: Tyypillisiä kristillisen kirkon kuva-aiheita ovat Madonna ja lapsi ja Kristus ristillä. Lukemattomat taiteilijat ovat maalanneet näistä toisintoja, sekä tunnetut taiteilijat että anonyymit kirkkojen koristelijat.


title: Stiga

text: Stiga on ruotsalainen tuotemerkki, joka on tunnettu ruohonleikkureiden, moottorikäyttöisten puutarhatyökalujen, lumilinkojen, pöytätennistarvikkeiden ja jääkiekkopelien tuotannosta ja kansainvälisestä levityksestä.


title: Stiga

text: Stiga aloitti pöytätennistuotteiden valmistuksen vuonna 1944 ja suuren suosion saavuttaneiden jääkiekkopelien tuotannon vuonna 1957. Ruohonleikkureiden tuotannon yritys aloitti vuonna 1958.


title: Stiga

text: Nykyään Stiga-merkillä myydään sekä peli- ja urheilutuotteita että puutarhakoneita. Stigan pöytätennistuoteliiketoiminta erotettiin Stiga AB:stä vuonna 1984 ja Stiga-pelit vuonna 2006. Tuotteet siirtyivät Stiga Sports Ltd. -yritykselle, mutta niiden markkinoinnissa hyödynnetään edelleen Stiga-brändiä. Stiga-merkin puutarhatyökaluja valmistaa nykyisin italialainen Global Garden Products (GGP).Stiga on ruohonleikkureiden ja laajavalikoimaisen, moottorikäyttöisten, puutarhalaitteiden laatumerkki. Se on osa GGP Group -yritystä, joka on johtava puutarhalaitteiden valmistaja Euroopassa. Yrityksen pääkonttori sijaitsee Castelfrancossa, Venetossa, Trevisossa (Italia), ja sillä on 13 tytäryhtiötä Euroopassa (Itävalta, Italia, Benelux, Tšekin tasavalta, Tanska, Suomi, Ranska, Saksa, Norja, Puola, Ruotsi, Iso-Britannia ja Balkan). Stiga-jakelua ja -myyntiä tehdään yli 70 maassa ympäri maailmaa.


title: Stiga

text: Tuotteet:


title: Stiga

text: Stiga-tuotemerkkiä käytetään myös ruotsalaisen Stiga Sports -yrityksen pöytätennis-, lumikelkka- ja pöytäjääkiekkotuotteissa. Stiga aloitti pöytätennistuotteiden valmistuksen vuonna 1938 ja jääkiekkopelien valmistuksen vuonna 1944.


title: Stiga

text: Bengt Bandstigen perusti vuonna 1966 pöytätennisyrityksen BANDA:n, josta myöhemmin tuli STIGA Spors AB. Vuonna 1983 yritys alkoi myydä STIGA-pöytätennistuotteita, ja vuonna 2006 se hankki STIGA Games -osaston yritykselle.


title: Jean-Claude Suaudeau

text: Jean-Claude Suaudeau (s. 24. toukokuuta 1938) on entinen ranskalainen jalkapallovalmentaja ja puolustava keskikenttäpelaaja. Hän menestyi sekä pelaajana että valmentajana FC Nantes Atlantiquessa.


title: Jean-Claude Suaudeau

text: Suaudeau aloittoi peliuransa pienessä SO Cholet'n joukkueessa, josta siirtyi 1960 FC Nantes Atlantiqueen. Nantes'ssa hän teki läpimurtonsa keskikentän pohjalla ja oli omalla panoksellaan johdattamassa Nantes'ta kahteen Ranskan mestaruuteen 1965 ja 1966. Hän nousi myös Ranskan maajoukkueeseen, jossa pelasi vuosina 1966–67 neljä maaottelua. Hän lopetti pelaajauransa 31-vuotiaana 1969.Valmennusuransa Suaudeau aloitti FC Nantes Atlantiquen juniorijoukkueen valmentajana ja Centre de Formation'n johtajana. Edustusjoukkueen päävalmentajaksi hän nousi kesällä 1982 ja johdatti joukkueen heti debyyttikaudellaan silloisen tähtihyökkääjä Vahid Halilhodžićin johdolla Ranskan mestariksi. Hän jatkoi seuran peräsimessä menestyskauden jälkeen ja luotsasi suojattinsa liigahopealle 1985 ja 1986. Kaudella 1987/88 tulokset kuitenkin heikkenivät ja Nantes putosi sijalle 10. Suaudeau jätti tehtävänsä, mutta palasi päävalmentajaksi parin vuoden tauon jälkeen 1991.


title: Jean-Claude Suaudeau

text: Toisella yrittämällä tuli jälleen menestystä ja keväällä 1995 seura juhli mestaruutta hävittyään kauden aikana vain yhden ainoan ottelun. Suaudeau marssitti kentälle tukun nuoria lupauksia, kuten Christian Karembeun, Japhet N'Doramin, Patrice Lokon ja Claude Makélélén. Kaudella 1995/96 seura eteni Mestarien liigassa aina välieriin saakka. Hän jätti seuran kauden 1996/97 jälkeen.


title: Korsulukemisto

text: Korsulukemisto oli suomalainen rintamamiehille tarkoitettu viihteellinen lukemistolehti joka ilmestyi jatkosodan aikana vuosina 1942–1945. Lehti ilmestyi myös ruotsinkielisenä rinnakkaispainoksena nimellä "Korsu-Lektyr".


title: Korsulukemisto

text: Korsulukemiston kustantaja oli Fennia ja lehden päätoimittajana oli Yrjö Eklund. Muita toimittajia olivat Paavo Novela ja E. Gardberg.


title: Korsulukemisto

text: Lehden kuvituksesta vastasivat muun muassa Alexander Lindeberg ja Henrik Tikkanen. Lehden kannet olivat värilliset ja siinä oli muun muassa runsaasti pin-up-kuvia. Lehteen kirjoittivat novelleja ja juttuja muun muassa Lea Leksi, Väinö Pelkonen, Joni Rautio, Veli Martino (salanimi), Henrik Tikkanen, A. O. Korteneva ja T. A. Engström (kirjoitti myös salanimellä "Armas Virta").


title: Korsulukemisto

text: Korsulukemisto jatkoi sodan jälkeen ilmestymistä vuoteen 1958 saakka nimellä "Ystäväni". T. A. Engström julkaisi Korsulukemiston sisältöä uudelleen kirjassan "Korsupakinoita" (Taikajousi 1969).


title: Edvin

text: Edvin, myös Edwin, on miehen etunimi. Suomessa nimi Edvin oli 1900-luvun alusta maaliskuuhun 2017 mennessä annettu yhteensä 6939 miehelle ja alle 15 naiselle naiselle sekä nimi Edwin 503 miehelle. Suomessa Edvinin nimipäivää vietetään ruotsin- ja vuodesta 2020 lähtien myös suomenkielisen kalenterin mukaan 9. maaliskuuta. Paitsi etunimenä nimi Edwin voi englannin kielialueella esiintyä myös sukunimenä.


title: Amundsenin jäätikkö

text: Amundsenin jäätikkö on Etelämantereella oleva laaksojäätikkö. Se virtaa napaylängöltä Kuningatar Maudin vuorten halki Rossin lauttajäälle ja sijaitsee länteen McDonaldin nunatakeista. Jäätikön löysi Richard E. Byrd Etelänavan ylilennolla marraskuussa 1929. Nimeä ehdotti Byrdin retkikunnan johtaja Laurence Gould.


title: Gottfried van Swieten

text: Paroni Gottfried van Swieten (29. lokakuuta 1733 Leiden - 29. maaliskuuta 1803 Wien) oli hollantilainen diplomaatti, impressaari ja säveltäjä.


title: Gottfried van Swieten

text: Van Swieten toimi diplomaattina Berliinissä vuosina 1770-1777, missä hän tutustui Georg Friedrich Händelin sekä Johann Sebastian ja Carl Philipp Emanuel Bachin musiikkiin. Palattuaan Wieniin hän toimi keisarillisen kirjaston prefektinä ja järjesti yksityisesityksiä muun muassa Händelin Messias- ja Joseph Haydnin Luominen ja Vuodenajat-oratorioista. Van Swieten sävelsi myös itse jonkin verran musiikkia.


title: Alex Dupont

text: Alex Dupont (s. 30. toukokuuta 1954) on ranskalainen jalkapallovalmentaja ja entinen keskikenttäpelaaja.


title: Alex Dupont

text:
Dupontin oma pelaajaura jäi varsin vaatimattomaksi ja hän edusti 1964–1983 USL Dunkerqueta ja SC Hazebrouckia.
Valmentajaksi hän siirtyi vuonna 1984 USL Dunkerquen päävalmentajana. Hän valmensi joukkuetta ensin 1984–85 ja toistamiseen 1990–95. Menestyksemmäin aikansa hän koki FC Gueugnon'n päävalmentajana 1998-2000, jolloin hän johdatti joukkueen Coupe de la Liguen voittoon, ja France Football valitsi hänet vuoden valmentajaksi 2000.


title: Alex Dupont

text: Heinäkuussa 2000 hän siirtyi CS Sedan Ardennes'n peräsimeen ja johdatti seuran pääsarjassa sijalle 14. Kausi 2001/02 alkoi kuitenkin kehnosti ja hän sai syyskuussa 2001 potkut tehtävistään. Tämän jälkeen hän toimi Qatarin maajoukkueen päävalmentajana 2002–03. Tämän jälkeen hän palasi Ranskaan ja valmensi Stade Lavallois'ta ja Amiens SC:tä.


title: Alex Dupont

text: Vuosina 2006–2007 hän toimi hetken aikaa Arabiemiirikuntien maajoukkuevalmentajana. Hän palasi FC Gueugnon'n valmentajaksi lokakuussa 2007, mutta menestys jäi vaisuksi ja hän lähti seurasta lokakuussa 2008. Toukokuussa 2009 hän palasi valmennustehtäviin siirtyen Ligue 2:ssa pelanneen Stade Brestois'n päävalmentajaksi. Debyyttikausi Brestois'ssa oli menestyksekäs seuran varmistettua nousunsa Ligue 1:een kolme kierrosta ennen sarjan loppua. Pääsarjakausi 2010/11 oli Brestoil'lle haasteellinen, mutta lopulta seura säilytti 16. sijansa turvin sarjapaikkansa. Kaudella 2011/12 Dupontin suojatit aloittivat hyvin, mutta kevätkaudella meno hiipui ja seura putosi keskikastista putoamiskamppailuun. Lopulta Dupont sai potkut viisi kierrosta ennen liigan päättymistä Brestin majaillessa sijalla 18.


title: Alex Dupont

text: Kesäkuussa 2012 Dupont allekirjoitti kaksivuotisen sopmuksen Ligue 1:ssä pelaavan AC Ajaccion kanssa. Dupont sai potkut joulukuun puolivälissä 2012 kierros ennen liigan talvitaukoa. Ajaccio oli liigassa sijalla 14.


title: Alex Dupont

text: Kesäkuussa 2013 Dupont palasi Ligue 2:een pudonneen Stade Brestois'n päävalmentajaksi. Kausi 2013/14 päättyi Brestois'n osalta Ligue 2:ssa sijalle 7 ja nousu takaisin liigaan jäi kahdeksan pisteen päähän. Kaudella 2015/16 Brestois ei kyennyt haastamaan sarjan kärkijoukkueita, vaan pelasi läpi kauden keskikastin sijoista. Huhtikuussa 2016 Dupont ilmoitti jättävänsä seuran kauden jälkeen.


title: Laukonsilta

text: Laukonsilta on kevyen liikenteen silta Tampereella. Silta ylittää Tammerkosken Ratinan ja Laukontorin välillä. Sillan avasi käyttöön Tampereen pormestari Timo P. Nieminen 30. kesäkuuta 2010.


title: Laukonsilta

text: Silta on tyypiltään jännitetty betoninen vinoköysisilta. Sillan kansi on vaakakaari ja se on kallistettu sekä poikki- että pituussuuntaan. Kantta kannattavat yhteen kallistettuun, teräsrakenteiseen pyloniin tuetut teräsköydet. Pylonin huipun korkeus on noin 46,5 metriä vedenpinnasta ja noin 38,5 metriä sillan kannesta. Sillan hyötyleveys on 5 metriä ja kokonaispituus 150 metriä.


title: Laukonsilta

text: Silta perustuu kohteesta vuonna 2007 järjestetyn suunnittelukilpailun voittaneeseen WSP Finland Oy:n "Kellopeli"-nimiseen ehdotukseen. Rakennustyöt aloitettiin tammikuussa 2009 ja urakan kustannukset olivat noin 4,9 miljoonaa euroa. Sillan urakoi Insinööritoimisto Seppo Rantala Oy. Sillan pääsuunnittelija on diplomi-insinööri Pekka Pulkkinen.


title: Laukonsilta

text: Suomen Rakennusinsinöörien Liitto RIL valitsi Laukonsillan vuoden 2011 sillaksi.


title: Pirttiniemennokka

text: Pirttiniemennokka on Varsinais-Suomen, Hämeen ja Satakunnan historiallisten maakuntien rajapaikka. 2000-luvulla se on edelleen Varsinais-Suomen ja Kanta-Hämeen nykymaakuntien sekä Loimaan (aiemmin Mellilän ja Loimaan kunnan), Ypäjän, Someron ja Tl Kosken kuntien rajapaikkana.


title: Pirttiniemennokka

text: Rajapaikkana Pirttiniemennokka muodostuu Loimaan Öksyssuon eli Eksyssuon rahkaan pistävästä harjuniemekkeestä, jonka päässä suon reunassa on rajamerkkinä pitkä kolmitahkoinen kivi. Vanhoissa asiakirjoissa puhutaan metsäniemekkeestä, mutta kun suota on 1900-luvulla ojitettu, myös ympäröivä suo rajapaikan läheisyydessä on puustoista. Vielä 1950-luvun lopulla kangasmaaniemeke on ollut kokonaan avosuon ja mäntyrämeen ympäröimä.


title: Pirttiniemennokka

text: Rajapaikasta on olemassa asiakirjatietoja vuodesta 1489 alkaen. Paikalla yhtyvät Loimaan (aiemmin Mellilän) Vähäperän, Loimaan (aiemmin Loimaan kunnan) Joenperän, Ypäjän Mannisten, Someron Vilukselan, Tl Kosken Isosorvaston kylien maat. Näistä Loimaan Vähäperä ja Joenperä sekä Ypäjän Manninen ovat historiallista Satakuntaa, Kosken Sorvasto historiallista Varsinais-Suomea ja Someron Viluksela historiallista Hämettä.


title: Energiamerkintä

text: Energiamerkintä kertoo energiaa kuluttavan laitteen suorituskyvyn ja energiankulutuksen vertailukelpoisesti. Energiamerkinnän tarkoitus on auttaa kuluttajia vertailemaan laitteiden energiankulutusta sekä ohjata laitteiden suunnittelua pidempää elinkaarta ja parempaa tehokkuutta kohti.


title: Energiamerkintä

text: Suomen kannalta merkittävä on Euroopan unionin energiamerkintä. Energiamerkintä-direktiivi (2010/30/EU) on puitedirektiivi, jonka nojalla annetaan tuote/tuoteryhmäkohtaisia asetuksia. Niissä määritellään tuoteryhmäkohtaisesti energiamerkin ulkonäkö, sisältö ja energialuokkien laskentaperusteet. Energiamerkinnässä laitteet jaetaan luokkiin A-G, joista A on paras ja G huonoin. Joissain tapauksissa käytössä ovat myös A-luokkaa paremmat luokat A+, A++ ja A+++. Energiamerkintä on TTS:n pohjoismaisen tutkimuksen mukaan vaikuttanut kodinkoneiden kehitykseen siten, että markkinoille on ilmestynyt enemmän energiatehokkaampia laitteita.


title: Energiamerkintä

text: Energiamerkintä koostuu energiamerkistä, tuoteselosteesta ja teknistä tiedoista. Energiamerkki tulee kiinnittää kaupassa myytäviin tuotteisiin siten, että se on selvästi nähtävissä. Tuotekohtaisissa asetuksissa määrätään mihin kohtaan missäkin tuotteessa energiamerkki kiinnitetään.


title: Energiamerkintä

text: Energiamerkinnällä voidaan ilmoittaa muitakin ominaisuuksia, kuten esimerkiksi melutaso, pesukoneen pesutulosluokka ja linkoustehokkuusluokka tai lamppujen valovirta ja keskimääräinen elinikä. Henkilöautojen energiatehokkuusmerkinnät otettiin EU:ssa käyttöön vuoden 2009 aikana. Autojen energiamerkinnän on tarkoitus helpottaa kulutuksen vertailua eri merkkien välillä ja tarkentaa automainontaa. Pitkän aikavälin tavoite on ohjata ympäristöystävällisiin autovalintoihin ja vähentää liikenteen hiilidioksidipäästöjä. Rakennuksille energiamerkintä tuli pakolliseksi vuoden 2008 alusta ja se määrää että uudisrakennuksista on ilmoitettava energiamerkintä.


title: KHL:n varaustilaisuus

text: KHL:n varaustilaisuus ( tai КХЛ Драфт, "KHL Draft") oli Venäjällä ja Itä-Euroopassa pelattavan ammattilaisjääkiekkoliiga KHL:n varaustilaisuus. Muodoltaan tapahtuma oli samanlainen kuin , jossa liigan joukkueet voivat varata pelaajia. Ensimmäinen varaustilaisuus järjestettiin vuonna . Varaustilaisuus sopi alkujaankin huonosti venäläiseen jääkiekkokulttuuriin, jossa seuroilla on omia juniorijoukkueita ja jääkiekkokouluja, ja varatut pelaajat siirtyivät useasti mieluummin ulkomaille kuin heidät varanneeseen seuraan. Vuoden varaustilaisuus jäi viimeiseksi ja KHL päätti lopettaa tapahtuman.


title: KHL:n varaustilaisuus

text: Tilaisuudessa sarjan joukkueet saivat varata joukkueihinsa 17–21-vuotiaita pelaajia. Jokainen joukkue sai suojata vain tietyn määrän omia junioreitaan varaamiselta. Tilaisuus pidettin kerran vuodessa ja se ajoittui alkukesään.


title: TUL:n pesäpallomestaruus 1957

text: Työväen Urheiluliitto järjesti jälleen oman mestaruussarjansa pesäpallossa, kun yhteistyö pesäpalloliiton kanssa katkesi.


title: TUL:n pesäpallomestaruus 1957

text: Louhi ja Nousu putosivat sarjasta.


title: TUL:n pesäpallomestaruus 1957

text: Kuusankosken Puhdin joukkue: Reino Lehtonen, Pertti Levänen, Alpo Nokkanen, Juhani Vatto, Teuvo Parolahti, Ossi Nöjd, Erkki Hussi. Teuvo Vanhalakka, Aulis Lahti ja Urho Kääpä. Huoltajana Heikki Koski.


title: Gerald Sullivan

text: Gerald "Gerry" Sullivan (s. 19. helmikuuta 1937) on kanadalainen entinen jääkiekkoilija, joka pelasi hyökkääjänä. Sullivan pelasi kaudella 1964-1965 HIFK:ssa, jossa voitti myös jääkiekon SM-sarjan pistepörssin ja maalipörssin tehoin 20+5=25 18 ottelussa.


title: Gerald Sullivan

text: Urallaan hän edusti kuitenkin lähinnä vain Michigan Techin NCAA-joukkuetta ja USHL:n Green-Bay Bobcatsia.


title: Enchant

text: Enchant on vuonna 1988 perustettu yhdysvaltalainen yhtye, joka soittaa progressiivista rockia. Yhtye on tähän mennessä julkaissut seitsemän studioalbumia sekä yhden live-CD/DVD:n. Pitkästä urastaan huolimatta Enchant ei ole saavuttanut suurta suosiota, vaikka onkin soittanut nimekkäiden artistien kanssa, kuten Dream Theater, Spock's Beard ja Marillion.


title: Enchant

text: Enchantin perustivat kitaristi Douglas Ott, rumpali Paul Craddick ja kosketinsoittaja Mike "Benignus" Geimer. Kaksi jälkimmäistä kuitenkin jättivät yhtyeen henkilökohtaisista syistä vuonna 2000. Nykyisessä kokoonpanossa soittavat Ottin lisäksi myös basisti Ed Platt, laulaja Ted Leonard, rumpali Sean Flanegan ja kosketinsoittaja Bill Jenkins. Viimeinen perustajajäsen ja yhtyeen johtohahmo Ott vastaa suurimmasta osasta yhtyeen musiikkia.


title: Enchant

text: Douglas Ott, Paul Craddick ja Mike "Benignus" Geimer perustivat Mae Dae -nimisen yhtyeen vuonna 1988, jonka vaikutteina olivat erityisesti Rush ja Genesis. Nimi muutettiin kuitenkin pian Enchantiksi. Kokoonpanon täyttivät laulaja Ted Leonard ja basisti Ed Platt. Kunnolla yhtye pääsi alkuun kuitenkin vasta vuonna 1993 kun Marillion-yhtyeen Steve Rothery kuuli bändistä. Hän auttoi tuottamaan debyyttialbumin "A Blueprint of the World" ja myös soitti levyllä vierailevana artistina. Myöhemmin kesällä seurasi ensimmäinen Euroopankiertue ja levy-yhtiön vaihto Magna Carta:sta InsideOut Music:iin. Ott on myöhemmin ilmoittanut olleensa tyytymätön Magna Cartaan, koska se ei hänen mielestään työskennellyt tarpeeksi yhtyeen puolesta.


title: Enchant

text: Enchantin seuraava levy "Wounded" ilmestyi vuonna 1996. Vuonna 1997 yhtye sai paikan Dream Theaterin lämmittelijäyhtyeenä, jolloin InsideOut pyysi Enchantia julkaisemaan EP:n ennenjulkaisemattomasta materiaalista. Tarkoituksena oli myydä EP:tä kiertueella. Tuloksena oli "Time Lost", joka paisuikin kokonaiseksi albumiksi sisältäen kolme kappaletta, jotka oli alun perin sävelletty "A Blueprint of the World"ia varten ja neljä uutta kappaletta. Enchant julkaisi seuraavan albuminsa "Break" vuonna 1998. Yhtye oli albumin promootiokiertueella Spock's Beardin ja myöhemmin Marillionin kanssa.


title: Enchant

text: Perustajajäsen Mike "Benignus" Geimer joutui jättämään yhtyeen ennen Enchantin seuraavaa albumia saatuaan tuottoisan, mutta aikaa vievän työpaikan. Enchant nauhoitti seuraavan albuminsa "Juggling 9 or Dropping 10" ilman kosketinsoittajaa, joten Ott ja Craddick joutuivat nauhoittamaan kosketinsoittimien osuudet. "Juggling 9 or Dropping 10" julkaistiin vuonna 2000. Uuden levyn musiikillinen suunta ei miellyttänyt perustajajäsen Paul Craddickia, joten hän erosi yhtyeestä. Näin kitaristi Douglas Ott jäi viimeiseksi alkuperäisjäseneksi yhtyeeseen.


title: Enchant

text: Enchant rupesi kirjoittamaan materiaalia seuraavaa levyä varten, mutta työskentely ilman rumpalia ja kosketinsoittajaa oli hankalaa. Rumpaliksi löytyi Ottin ystävä Sean Flanegan, mutta kosketinsoittajan paikan täyttäminen osoittautui hankalaksi. Seuraava albumi "Blink of an Eye" jouduttiin jälleen äänittämään ilman kosketinsoittajaa, joten Ottin piti tälläkin levyllä soittaa kosketinsoitinta kitaran ohella. Uusi albumi ilmestyi vuonna 2002 ja pian sen jälkeen kosketinsoittajaksi löydettiin viimein Bill Jenkins, joka oli Leonardin uusi tuttavuus. Uuden levyn julkaisun myötä levy-yhtiö InsideOut uudelleenjulkaisi Enchantin kaksi ensimmäistä albumia, "A Blueprint of the World"in sekä "Wounded"in.


title: Enchant

text: Seuraava levy "Tug of War" ilmestyi vuonna 2003, kun Enchant oli kosketinsoittajan löytymisen jälkeen viimein kokonanen yhtye. Vuotta myöhemmin 2004 Enchant julkaisi ensimmäisen livetaltiointinsa "Live at Last" Oaklandissa soittamastaan keikasta. Yksi livealbumin tekoon kannustava seikka oli erityisesti se, että bändi halusi tarjota livemateriaalia faneilleen, jotka eivät pääse katsomaan yhtyeen konserttia. Tätä aatetta Enchant tuki myös siten, että konserttia oli mahdollisuus seurata samanaikaisesti internetin kautta.


title: Enchant

text: "Live at Last"in jälkeen yhtye ei antanut paljon elonmerkkejä itsestään lukuun ottamatta muutamia esiintymisiä. Marraskuussa 2009 Ed Platt ilmoitti kuitenkin Enchantin olevan koossa hiljaiselosta huolimatta. Hän ilmoitti myös uuden albumin säveltämisen olevan meneillään, mutta levy olisi tarkoitus tehdä ilman kiirettä ja aikarajoja. Tämän jälkeen Enchant kuitenkin vaikeni jälleen.


title: Enchant

text: Puolitoista vuotta kestäneen täyden hiljaisuuden jälkeen Douglas Ott valoi uskoa faneilleen yhtyeen foorumilla maaliskuussa 2011. Hän kertoi yhtyeen jäsenten olevan kiinnostuneita uuden levyn teosta kiireisestä elämästä huolimatta. Hiljaisuuden syyksi hän sanoi, että yhtyeen jäsenillä oli ollut vaikeuksia yksityiselämässä ja he olivat halunneet pitää taukoa yhtyeestä, joka on vaatinut ympärivuorokautista työtä jo kahdenkymmenen vuoden ajan. Todellista edistystä nähtiin kuitenkin vasta helmikuussa 2012, kun Platt ilmoitti yhtyeen foorumilla Enchantin tehneen levytyssopimuksen InsideOut Musicin ja Century Median kanssa ja aloittaneen sävellystyön. Samalla hän kertoi tulevan levyn sisältävän mahdollisesti videomateriaalia albumin tekoprosessista. Levyn on määrä ilmestyä myöhemmin tänä vuonna tai viimeistään vuoden 2013 alkupuolella.


title: Enchant

text: Enchantin tyylilaji on vaihtunut sen pitkän uran aikana paljon yhtyeen alkuajoista. Erityisesti debyyttialbumi "A Blueprint of the World" esittää Enchantin progressiivista puolta vaihtuvilla tahtilajeillaan ja instrumentaaliosuuksillaan. Yhtyeen vanhetessa progressiivisuus ei ole ollut yhtä vahvasti läsnä, vaikka kaikissa albumeissa on kuultavissa progressiivisia elementtejä. Enchantin musiikissa sekoittuu monet eri tyylilajit, sisältäen elementtejä sekä popmusiikista tarttuvine melodioineen että jopa metallimusiikista raskaine soundeineen.


title: Enchant

text: Ott on sanonut yhtyeen panostavan paljon musiikin emotionaalisuuteen sekä itse musiikissa että sanoituksissa. Myös musiikin melodisuus on yhtyeelle tärkeää.


title: SimAnt

text: SimAnt: The Electronic Ant Colony on Maxis Softwaren kehittämä ja vuonna 1991 julkaisema elämäsimulaatiopeli. Pelin on suunnitellut Will Wright.


title: SimAnt

text: "SimAnt" keskittyy muurahaisyhdyskunnan kehittämiseen. Se julkaistiin IBM PC:lle, Commodore Amigalle, Apple Macintoshille sekä Super Nintendo Entertainment Systemille. Peli sai julkaisemisen jälkeen paljon kehuja ja se sai ”Paras simulaatiopeli” -tittelin Software and Information Industry Associationilta.


title: Mount Fridtjof Nansen

text: Mount Fridtjof Nansen on Etelämantereella sijaitseva 4010 metriä korkea vuori Axel Heibergin ja Livin jäätiköiden lähellä Kuningatar Maudin vuorilla paikassa 85°21′S 167°33′E. Vuorta ei pidä sekoittaa Mount Nanseniin, joka myös sijaitsee Etelämantereella, mutta Victorianmaalla. Vuoren löysi ensimmäisenä etelänavalla käynyt Roald Amundsen vuonna 1911.


title: Luettelo Sim-peleistä

text: Tämä on Luettelo Sim-peleistä.


title: Hugo Valpas

text: Hugo Feeliks Valpas (sukunimi vuoteen 1905 Faenander; 3. helmikuuta 1898 Hämeenlinna – 17. helmikuuta 1980 Vaasa) oli suomalainen urheilutoimittaja, kustantaja ja kirjailija.


title: Hugo Valpas

text: Valpas toimi "Suomen Urheilulehden" päätoimittajana 1936–1940. Hän oli vuonna 1936 Suomen Palloliiton pääsihteeri ja vuosina 1946–1956 sen varapuheenjohtaja. 1930-luvulla hän työskenteli lisäksi urheiluselostajana Yleisradiossa. Alavuslaisen "Viiskunta"-lehden päätoimittajana ja toimitusjohtajana hän toimi vuosina 1955–1967. Sotavuosina Valpas palveli tk-miehenä.


title: Hugo Valpas

text: 1950-luvulla hän perusti Valpas-mainos-nimisen kustantamon, joka julkaisi Valpaksen omia kirjoja sekä "Ässä-sarjassa" rikoskirjallisuutta (Ässä-sarja 1 1960–1961, sarja 2 1966–1971). Lisäksi Valpas-mainos julkaisi muun muassa Mickey Spillanen kirjoja ja australialaista kioskikirjallisuutta, kuten nimimerkin Carter Brown kirjoja.


title: Hugo Valpas

text: Pohjanmaalla pitkään vaikuttanut Valpas oli innokas jalkapallomies. Palloliiton tehtävien lisäksi hän toimi 1930-luvulla muun muassa Vaasan Palloseuran joukkueenjohtajana. Vuonna 1933 Valpas toimitti kaikkien aikojen ensimmäisen "Jalkapallokirjan". Teos ilmestyy edelleen vuosittain Suomen Palloliiton kustantamana.


title: Hugo Valpas

text: Suomen kulttuurirahastossa on hänen mukaansa nimetty rahasto Hugo Valppaan rahasto, joka tukee "Etelä-Pohjanmaalla syntyneiden liike- ja talouselämän palvelukseen valmistuneiden nuorten henkilöiden opintoja."


title: Drew Nelson

text: Drew Nelson (s. 11. elokuuta 1979 Toronto, Ontario) on kanadalainen näyttelijä, joka tunnetaan elokuvasta "681-0638" ja animaatiosarjassa "Girlstuff/Boystuff".


title: Drew Nelson

text: Nelson aloitti näyttelemisen 21-vuotiaana televisiosarjan In a Heartbeat myötä. Sittemmin hän on esiintynyt enimmäkseen draama ja komedia-aiheisissa elokuvissa ja televisiosarjoissa, kuten The Red Sneakers, Two Against Time, Älä kerro äidille, Smallville ja Supernatural. Nelson on tehnyt myös äänirooleja animaatioihin "Girlstuff/Boystuff", "6teen", "Total Drama Island" ja "Total Drama Action".


title: Aleksandr Mihailov

text: Aleksandr Dmitrijevitš Mihailov (; 29. tammikuuta 1855 nykyisen Sumyn alueen Putivl – 30. maaliskuuta 1884 Pietari) oli venäläinen vallankumouksellinen narodnikki.


title: Aleksandr Mihailov

text: Aleksandr Mihailov syntyi aatelisperheeseen. Vuonna 1875 hän alkoi opiskella Pietarin teknologisessa instituutissa, josta hänet erotettiin samana vuonna opiskelijaliikkeeseen osallistumisen takia. Vuonna 1876 hän toimi yhtenä Zemlja i voljan johtohenkilöistä. Keväällä 1877 hän asettui Saratovin läänin vanhauskoisten keskuuteen etsimään ”vallankumouksellisia sosialistisia ihanteita”. Keväästä 1878 lähtien Mihailov osallistui aktiivisesti Zemlja i voljan toimintaan Pietarissa. Sen hajottua hänestä tuli yksi Narodnaja voljan toimeenpanevan komitean jäsenistä. Hän perusti salaisia kirjapainoja, hoiti puolueen raha-asioita ja valmisteli terroritekoja.


title: Aleksandr Mihailov

text: Mihailov pidätettiin marraskuussa 1880. Helmikuussa 1882 pidetyssä ns. 20:n oikeudenkäynnissä häntä syytettiin Aleksanteri II:n murhan valmistelusta. Mihailov tuomittiin ensin kuolemaan, mutta myöhemmin tuomio muutettiin elinkautiseksi pakkotyöksi. Oikeudenkäynnin aikana hän piti voimakkaan puheen vallankumouksellisten aatteiden puolesta. Mihailov kuoli 29-vuotiaana Pietari-Paavalin linnoituksen vankisellissä.


title: AMD 690 -piirisarja

text: AMD 690 piirisarja on AMDn helmikuussa 2007 julkaisema emolevypiirisarja. Piirisarja tukee Athlon ja Sempron prosessoreita. Piirisarjan alkuperäinen nimi oli ATI RS690 mutta AMDn ostettua ATIn nimi muuttui. Piirisarjassa on RS690 pohjoissilta ja SB600 eteläsilta. Piirisarja tukee kymmentä USB 2.0 liitäntää ja neljää SATA liitäntää.


title: Town-luokka (hävittäjä)

text: Town-luokka oli Britannian Kuninkaallisen laivaston Yhdysvaltain laivastolta saaduista hävittäjistä muodostettu saattuehävittäjäluokka toisessa maailmansodassa. Maat allekirjoittivat 2. syyskuuta 1940 "Hävittäjiä laivastotukikohdista sopimuksen" (), jonka mukaan Yhdysvallat luovuttaa 50 hävittäjää ja saa niiden maksuksi tukikohtia Bahamalta sekä muualta Karibian meren alueelta.


title: Town-luokka (hävittäjä)

text: Luokan alukset palvelivat sekä Kuninkaallisessa laivastossa että Kanadan laivastossa. Sodan lopulla aluksia siirrettiin Norjan, Alankomaiden ja Neuvostoliiton laivastoille. Alukset nimettiin sellaisten kaupunkien mukaan, jotka löytyivät sekä Yhdysvalloista että Brittein saarilta. Kanadan laivastolle siirretyt alukset nimettiin jokien mukaan lukuun ottamatta "Annapolisia".


title: Town-luokka (hävittäjä)

text: Luovutetut alukset olivat ensimmäisen maailmansodan lopulla ja loputtua palvelukseen otettuja Wickes-, Caldwell- ja Clemson-luokkien hävittäjiä, joita oli reservivarastoissa kaikkiaan noin 70 kappaletta. Ne vastasivat Kuninkaallisen laivaston V- ja W-luokkien aluksia, mutta ulkoisesti ne näyttivät huomattavasti vanhemmilta neljine savuhormeineen. Vaikka alukset kuuluivat kolmeen luokkaan ne kuitenkin oli ominaisuuksiensa puolesta jaettavissa neljään luokkaan.


title: Town-luokka (hävittäjä)

text: Alusten aseistuksena oli luovutushetkellä neljä nelituumaista tykkiä sekä neljä kolmiputkista 21 tuumaista torpedoputkea. Tykeistä oli täyslaidallisessa käytettävissä kuitenkin vain kolme kerrallaan, koska kaksi niistä oli asennettu kyljille. Torpedoputket veivät runsaasti kansitilaa ja ne samalla kasvattivat alusten kansipainoisuutta.


title: Town-luokka (hävittäjä)

text: Ensimmäinen alus ("USS Aaron Ward") aloitti siirtymisensä jo 4. syyskuuta Bostonista Halifaxiin, jossa se nimettiin "HMS Castletoniksi". Jo pari päivää myöhemmin seurasivat seuraavat alukset.


title: Town-luokka (hävittäjä)

text: Luovutetut alukset eivät olleet kuitenkaan sopivia suunniteltuun tehtäväänsä saattamaan saattueita pohjoisella Atlantilla. Ne olivat tarpeettoman nopeita ja niiden aseistus oli sopimaton sukellusveneiden torjuntaan. Lisäksi ne olivat vaikeasti käsiteltäviä Atlantin aallokossa.


title: Town-luokka (hävittäjä)

text: Amiraliteetti teki päätöksen muuttaa alukset tehtävään paremmin sopiviksi. Alusten suuren määrän vuoksi niihin tehtiin eriasteisia muutostöitä suurehko määrä, mutta yhteisenä muutoksena aluksilta poistettiin X-tykki sekä puolet torpedoputkista. Yhdysvaltalainen kolmituumainen ilmatorjuntatykki Y-asemassa vaihdettiin brittiläiseen kolmituumaiseen tai kaksitoistanaulaiseen X-tornin paikalle.


title: Town-luokka (hävittäjä)

text: Aluksille asennettiin tutkat tyyppiä 271 sillalle heti, kun niitä oli saatavilla, samoin kuin mastonhuippuun tutka 286. Mastonhuipussa ollut tutka vaihdettiin tyypin 290 tai 291 tutkiin myöhemmin. Alusten syvyyspommien lukumäärää lisättiin ja niihin asennettiin kaikuluotaimet.


title: Jam

text: Jam on Michael Jacksonin single, joka julkaistiin neljäntenä Dangerous-albumilta vuonna 1992. Kappaleella vierailee rap-artisti Heavy D.


title: Jam

text: UK singleTeddy Riley Mixes


title: Jam

text: Roger Sanchez Mixes


title: Jam

text: Steve Hurley Mixes


title: Jam

text: Other Mixes


title: Fritz Fleischer

text: Fritz Fleischer (s. 2. maaliskuuta 1894 Wien) oli itävaltalainen pikajuoksija.


title: Fritz Fleischer

text: Fleischer edusti Itävaltaa Tukholman 1912 olympialaisissa 100 metrin juoksussa, 200 metrin juoksussa ja 4 × 100 metrin viestijuoksussa mutta karsiutui niiden kaikkien alkuerissä. Hän voitti Itävallan mestaruuden 100 metrin juoksussa vuosina 1911, 1913, 1914, 1919 ja 1920. Hän teki 200 metrin juoksussa Itävallan ennätyksen 23,2 s vuonna 1911 ja 23,0 s seuraavana vuonna sekä sivusi 100 metrin juoksun Itävallan ennätystä 10,8 s vuonna 1913.


title: Passiivis-aggressiivinen käyttäytyminen

text: Passiivis-aggressiivinen käyttäytyminen (myös passiivis-vihamielinen persoonallisuus) on käytöstä, jossa henkilö kohdistaa passiivista vastarintaa sosiaalisten ja ammatillisten toimintojen vaatimuksiin. Passiivis-aggressiivinen käyttäytyminen ilmenee avuttomuutena, itsepäisyytenä, tehtävien tai asioiden lykkäämisenä tai jättämisenä viime hetkeen, kateutena tai paheksuntana ja tarkoituksellisena tai toistuvana epäonnistumisena pyydetyissä tehtävissä, joista henkilö on yleensä yksin vastuussa. Dynaamisessa psykologiassa passiivis-aggressiivista käyttäytymistä pidetään puolustusmekanismina; yleensä asianosainen tiedostaa vain osittain turvautuvansa puolustusmekanismiin.


title: Rudolf Rauch

text: Rudolf Rauch (s. 16. huhtikuuta 1893 Wien) oli itävaltalainen yleisurheilija, joka menestyi parhaiten pikajuoksuissa.


title: Rudolf Rauch

text: Rauch edusti Itävaltaa Tukholman 1912 olympialaisissa 100 metrin juoksussa, 200 metrin juoksussa ja 4 × 100 metrin viestijuoksussa mutta karsiutui niiden kaikkien alkuerissä. Pariisin 1924 olympialaisissa hän selviytyi 200 metrin juoksun alkueristä jatkoon mutta karsiutui puolivälierissä. Hän voitti Itävallan mestaruuden 100 metrin juoksussa vuosina 1915, 1918, 1921, 1923 ja 1924, 200 metrin juoksussa vuosina 1915, 1917, 1918 ja 1921, 400 metrin juoksussa vuonna 1918 sekä pituushypyssä vuosina 1915, 1917 ja 1925. Hän teki 100 jaardin juoksussa Itävallan ennätyksen 9,9 s vuonna 1921.


title: Alfred Lechner

text: Alfred Lechner (s. 1. huhtikuuta 1911) oli itävaltalainen pikajuoksija.


title: Alfred Lechner

text: Lechner voitti Itävallan mestaruuden 100 metrin juoksussa vuosina 1931, 1932 ja 1933 sekä 200 metrin juoksussa vuonna 1933. Hän sivusi Itävallan ennätystä 6,9 s 60 metrin juoksussa vuosina 1933 ja 1936 sekä 10,6 s 100 metrin juoksussa vuonna 1936.


title: Robert Struckl

text: Robert Felix Struckl (9. kesäkuuta 1918 Wien – 9. lokakuuta 2013 Wien) oli itävaltalainen pikajuoksija.


title: Robert Struckl

text: Struckl edusti Itävaltaa Berliinin 1936 olympialaisissa 100 metrin juoksussa mutta karsiutui alkuerissä. Hän voitti Itävallan mestaruuden 100 metrin juoksussa vuosina 1936, 1937, 1938, 1939, 1948, 1949 ja 1951 sekä 200 metrin juoksussa vuosina 1937, 1938, 1939, 1947, 1948, 1949 ja 1951.


title: Waldemar Berger

text: Waldemar Berger (s. 5. marraskuuta 1939) on entinen itävaltalainen pikajuoksija.


title: Waldemar Berger

text: Berger voitti Itävallan mestaruuden 100 metrin juoksussa vuosina 1959, 1961 ja 1963.


title: Axel Nepraunik

text: Axel Nepraunik (s. 3. helmikuuta 1945) on entinen itävaltalainen pikajuoksija.


title: Axel Nepraunik

text: Nepraunik edusti Itävaltaa Münchenin 1972 olympialaisissa. Hän karsiutui 100 metrin juoksun ensimmäisissä alkuerissä sekä 4 × 100 metrin viestijuoksun välierissä, joissa Itävallan joukkue hylättiin. Hän voitti Itävallan mestaruuden 100 metrin juoksussa vuosina 1967, 1968, 1969 ja 1972 sekä 200 metrin juoksussa vuosina 1968, 1969 ja 1972. Hän teki 60 metrin juoksussa Itävallan ennätyksen 6,6 s vuonna 1969 ja sivusi samana vuonna 100 metrin juoksussa Itävallan ennätystä 10,3 s.


title: Yhdystie 2805

text: Yhdystie 2805 on Kosken ja Ypäjän välinen yhdystie Varsinais-Suomessa ja Kanta-Hämeessä. Osoitenimenä tiellä ovat Koskella ja Somerolla "Sorvastontie", Ypäjällä "Koskentie" ja "Kurjenmäentie".


title: Yhdystie 2805

text: Tie saa alkunsa Hämeen härkätiehen kuuluvalta yhdystieltä 2810 Kosken Vähäsorvastolla, ylittää Paimionjoen Kosken Isosorvaston kylän luona, risteää Valtatien 10 kanssa ja ylittää lähellä Someron rajaa Paimionjoen sivujoen Palojoen. Tämän jälkeen tie kulkee lyhyen matkaa Someron Vilukselan Palojoenkulmalla. Ypäjällä tie jatkuu Ypäjän Perttulan Kuusjoenkulmalle, jossa se ylittää Loimijoen sivujoen Kuusjoen, ja edelleen Ypäjän Levän Jyvämäkeen ja Ketokylään, risteää Forssan ja Loimaan välisen seututien 213 kanssa, nousee Kurjenmäelle Ypäjän keskustaajamassa, ylittää Loimijoen Ypäjän kirkon luona ja yhtyy Ypäjän keskustan liikenneympyrässä Jokioisten Vaulammilta Ypäjän ja Ypäjänkylän kautta valtatielle 9 Metsämaan Korvenkylässä johtavaan yhdystiehen 2812.


title: Yhdystie 2805

text: Tien varren kohteisiin kuuluu Piilikankaan uimapaikka Ypäjällä. Tien loppuosan osuus Jyvämäestä Levän Ketokylään on ennen nykyisten valtateiden valmistumista ollut osa valtatietä 2.


title: Ziad Tlemçani

text: Ahmed Ziad Tlemçani (s. 10. toukokuuta 1963 Tunis, Tunisia) on tunisialainen entinen jalkapalloilija. Hyökkääjänä pelannut Tlemçani edusti kotimaassaan Espérancea ja pelasi myös Portugalissa ja Japanissa.


title: Punaolkaorneero

text: Punaolkaorneero ("Synallaxis hellmayri") on Brasilian koillisosien kotoperäinen varpuslintu. Punaolkaorneero on sukunsa ainut edustaja.


title: Punaolkaorneero

text: Punaolkaorneerot elävät Brasilian koillisosan caatingatyyppisellä pensaikkoalueella ja laitumilla. Lajin elinympäristön ala on noin 12 500 neliökilometriä. Viime aikaiset havainnot ovat tuoneet lisävalaistusta lajin statukseen ja on havaittu sen olevan yleisempi kuin aikaisemmin otaksuttiin. Reiser kuvaili lajin holotyypin Bahian Fazenda Serrasta.


title: Punaolkaorneero

text: Punaolkaorneero on nimetty Carl Edward Hellmayrin kunniaksi.


title: Felix Rinner

text: Felix Rinner (10. tammikuuta 1911 – 2. huhtikuuta 1976) oli itävaltalainen pikajuoksija.


title: Felix Rinner

text: Rinner edusti Itävaltaa kaksissa olympialaisissa. Los Angelesissa 1932 hän karsiutui 400 metrin juoksun välierissä. Berliinissä 1936 hän karsiutui 200 metrin juoksun puolivälierissä. Hän teki 15. heinäkuuta 1930 Budapestissa 300 metrin juoksussa Euroopan ennätyksen 34,0 s. Itävallan ennätyksiä hän juoksi useita: 200 metrillä 22,0 s (sivuaminen) vuonna 1931 ja 21,8 s vuonna 1935, 300 metrillä 35,2 s, 34,6 s sekä edellä mainittu 34,0 s vuonna 1930, 400 metrillä 49,0 s vuonna 1930, 48,8 s vuonna 1931, 48,6 s vuonna 1933 ja 48,5 s vuonna 1935 sekä 500 metrillä 1.05,0 vuosina 1930 ja 1933. Hän voitti Itävallan mestaruuden 100 metrin juoksussa vuonna 1935, 200 metrin juoksussa vuosina 1930, 1931, 1935 ja 1936 sekä 400 metrin juoksussa vuosina 1930, 1931 ja 1932.


title: Vadim Klass

text: Vadim Vladimirovitš Klass (, s. 4. heinäkuuta 1979 Leningrad, Venäjän SNT, Neuvostoliitto) on venäläinen jalkapalloilija. Hän pelasi kaudella 2004 Ykkösen AC Oulussa kolme ottelua. Pääosan urastaan Klass on pelannut pietarilaisissa joukkueissa. Nykyinen seura on Favorit Viipuri.


title: Rupert Blöch

text: Rupert Blöch (15. kesäkuuta 1929 – 28. heinäkuuta 2006) oli itävaltalainen pikajuoksija.


title: Rupert Blöch

text: Blöch karsiutui Helsingin 1952 olympialaisissa 400 metrin juoksun alkuerissä ajalla 49,6 s. Hän voitti Itävallan mestaruuden 400 metrin juoksussa vuosina 1949, 1950, 1951 ja 1952 sekä 100 metrin juoksussa vuonna 1952. Hän sivusi 400 metrin juoksussa Itävallan ennätystä 48,5 s vuonna 1952 ja paransi sen aikaan 48,0 s myöhemmin samana vuonna. Vuonna 1951 hän juoksi 500 metrillä Itävallan ennätyksen 1.03,1, joka oli voimassa vielä vuonna 1979, kun kyseisen matkan viralliset ennätysnoteeraukset lopetettiin.


title: Laula kanssani toveri

text: Laula kanssani toveri on suomalaislaulaja Arja Saijonmaan esikoisalbumi vuodelta 1972. Albumi sisältää versioita tunnetuista työväenlauluista. Laulajaa säestää levyllä Jani Uhleniuksen yhtye. Albumin tuotantoryhmään kuului edellä mainittujen lisäksi Pekka Gronow. Peter von Bagh kirjoitti levyn kanteen esittelyn Saijonmaasta.


title: Laula kanssani toveri

text: Rocket Records julkaisi albumista CD-version huhtikuussa 2010.


title: Vuoden kaunein kirja

text: Vuoden kaunein kirja on vuosittain järjestettävä arviointi edellisen vuoden aikana ilmestyneistä kirjoista. Vuoden kauneimpien kirjojen kokoelmasta yksi kirja palkitaan Vuoden kaunein kirja -arvonimellä, muut Kirjataiteen kaunis kirja -palkinnolla. Omana ryhmänään valitaan vuoden onnistuneimmat kirjan kannet. vuoden kauneimmat kirjat on valittu yhtäjaksoisesti vuodesta 1947 lähtien. Vuosina 1970–2006 nimitys oli "Kirjavaliot".


title: Vuoden kaunein kirja

text: Valinnan tekee Suomen kirjataiteen komitea ry, ja tarkoituksena on kiinnittää huomio kirjoihin kirjataiteellisina kokonaisuuksina. Yhdistys valitsee vuosittain Vuoden kauneimpien kirjojen kokoelman ja harjoittaa kirjataiteeseen liittyvää tiedotus- ja valistustoimintaa. Komitean puheenjohtaja on Ville Hänninen.


title: Vuoden kaunein kirja

text: Vuoden kauneimpia kirjoja valitessaan komitea pyrkii löytämään teoksia, joissa muoto ja sisältö tukevat toisiaan mahdollisimman hyvin. Arvioinnin lähtökohtana on graafinen kokonaissuunnittelu typografiasta alkaen ja valmiiseen painotuotteeseen saakka. Klassisen kirjapainotaidon ohella komitea arvostaa tuoreita, uutta luovia ratkaisuja.


title: Vuoden kaunein kirja

text: Kilpailun järjestämiseen komitea saa rahoitustukea Suomen Messusäätiöltä. Yhteistyössä on mukana Kansalliskirjasto. Vuoden kauneimmat kirjat -kokoelma on vuosittain näytteillä Suomessa muun muassa kirjastoissa ja kirjamessuilla sekä ulkomailla kansainvälisissä näyttelyissä ja kilpailuissa. Vuoden kauneimmat kirjat valitaan vuosittain yli 30 maassa. Suomessa vuoden kauneimmat kirjat on valittu yhtäjaksoisesti vuodesta 1947 lähtien.


title: Vuoden kaunein kirja

text: Komitean esiraati arvioi kilpailuun lähetetyt kirjat ja esittelee ne raadille, joka päättää kauneimpien kirjojen valikoimasta. Raatien työskentelyyn osallistuvat seuraavien kirja- ja graafisen alan järjestöjen ja laitosten edustajat:


title: Scapa Flow (yhtye)

text: Scapa Flow on suomalainen progressiivisen folkin (folk-proge) yhtye joka teki albumin Kompass-levymerkille.


title: Scapa Flow (yhtye)

text: 1973 - kevät 1976


title: Scapa Flow (yhtye)

text: Syys 1976 - 1978


title: Scapa Flow (yhtye)

text: Scapa Flow laajeni loppuvuodesta 1977 kvintetiksi


title: Scapa Flow (yhtye)

text:
Kosketinsoittaja vaihtui Eero-Pekka Kolehmaiseen 1978
Myöhemmin Pia-Maria Noponen liittyi laulusolistiksi
Viimeinen miehistönvaihdos oli rumpali Olavi Kyllösen vaihtuminen Leevi Leppäseen loppuvuodesta 1979


title: Ernst Leitner

text: Ernst Leitner (s. 27. lokakuuta 1912 Niklasdorf, Steiermark, Itävalta-Unkari) oli itävaltalainen yleisurheilija, joka menestyi parhaiten aitajuoksuissa.


title: Ernst Leitner

text: Leitner sijoittui Torinon EM-kilpailuissa 1934 viidenneksi 400 metrin aitajuoksussa ajalla 55,2 s sekä tuli hylätyksi 110 metrin aitajuoksun loppukilpailussa. Berliinin 1936 olympialaisissa hän karsiutui molempien lajien alkuerissä. Hän voitti Itävallan mestaruuden 110 metrin aitajuoksussa vuosina 1933, 1935, 1936, 1938 ja 1941, 400 metrin aitajuoksussa vuosina 1933, 1934, 1935 ja 1936 sekä kymmenottelussa vuonna 1941. Hän juoksi useita Itävallan ennätyksiä: 110 metrin aidoissa 14,8 s kahdesti vuonna 1935 – ennätys rikottiin vasta vuonna 1961 –, 200 metrin aidoissa 26,2 s vuonna 1934 sekä 400 metrin aidoissa 57,2 s ja 55,7 s vuonna 1933, 55,4 s vuonna 1935, 54,9 s vuonna 1936 ja 54,8 s myös vuonna 1936.


title: Profil

text: Profil oli suomalainen yhtye, joka julkaisi yhden albumin vuonna 1974.


title: Fantasia (yhtye)

text: Fantasia oli pietarsaarelainen progressiivista rockia soittava yhtye.


title: Fantasia (yhtye)

text: Fantasia voitti rockin SM-kisat 1974 ja seuraavana vuonna ilmestyi yhtyeen ainoa albumi. Albumista muotoutui keräilyharvinaisuus, josta maksettiin euroissa kolminumeroisia määriä. Rocket Records julkaisi albumin remasteroituna kesällä 2010.


title: Fantasia (yhtye)

text: Yhtye julkaisi kesällä 2017 pitkän tauon jälkeen uuden ep-levyn, joka sisältää kappaleet Bosses låt, Desert Storm ja Tämä uni. Uuden albumin on määrä ilmestyä alkuvuodesta 2018.


title: Fantasia (yhtye)

text: Fantasian alkuperäinen kokoonpano oli seuraava:Vuoden 1976 loppuun mennessä mukaan olivat tulleet kosketinsoittaja Ronnie Ehrs, kitaristi Timo Hautamäki ja Rönngårdin tilalle rumpali Thomas Lindström. Helantie soitti nyt bassoa ja Lindblom edelleen kitaraa. Sanoituksia pääasiassa Ehrsin tekemiin sävellyksiin laati tuolloin Kari Ilmonen.


title: Fantasia (yhtye)

text: Fantasian kokoonpano vuoden 1976 lopussa:


title: Mä en usko Jeesukseen

text: Mä en usko Jeesukseen on suomalaisen Soma-yhtyeen neljäs studioalbumi. Se julkaistiin 25. joulukuuta 2009.


title: Seututie 213

text: Seututie 213 alkaa Turun ja Hämeenlinnan väliseltä valtatieltä 10 Ypäjällä Kanta-Hämeessä, kulkee Varsinais-Suomen maakunnassa pääasiassa Loimaan alueella ja päättyy seututielle 204 Säkylän Huovinrinteen luona Satakunnan maakunnassa. Tien pituus on 61 kilometriä.


title: Seututie 213

text: Ypäjän keskustaajaman kohdalla tie risteää Koskelta Ypäjälle johtavan yhdystien 2805 kanssa ja ylittää tämän jälkeen Ypäjän Mannisissa Loimijoen sivujoen Kuusjoen. Loimaan Kauhanojalla tiestä erkanee Ypäjänkylään johtava yhdystie 2815, ja Loimaan keskustassa tie ylittää valtatien 9. Loimaan Hirvikoskella tien uusi oikaisu ylittää Loimijoen, ja tiestä erkanevat Metsämaalle yhdystie 2292 ja Oripään ja Yläneen kautta kantatielle 43 Hinnerjoella johtava seututie 210, minkä jälkeen oikaistu tie ylittää Loimijoen uudelleen. Alastarolla tie ylittää Loimijoen sivujoen Niinijoen, ja tien kanssa risteää Loimaan Haaroisissa seututieltä 210 alkunsa saava, Alastaron ja Vampulan kautta Köyliön Vuorenmaalle johtava yhdystie 2101 ja siihen yhtyy valtatieltä 2 Punkalaitumen Kanteenmaalla alkunsa saava seututie 231. Alastaron keskustan jälkeen tie ylittää Loimijoen sivujoen Hanhijoen, risteää Virttaan luona Auran ja Huittisten välisen kantatien 41 kanssa, kulkee halki Alastaron Virttaankankaan ja seurailee lopuksi Säkylässä Säkylän Pyhäjokea Korven ja Löytäneen kylien luona.


title: Seututie 213

text: Osoitenimenä tiellä on Ypäjällä "Forssantie" ja "Loimaantie", Loimaalla "Hämeentie", "Pikatie", "Lännentie", "Vakkatie", "Virttaantie" ja "Säkyläntie" ja Säkylässä jälleen "Virttaantie".


title: Seututie 213

text: Ennen nykyisen valtatien 2 valmistumista 1960-luvulla osat tiestä tien alusta Alastarolle kuuluivat valtatiehen 2. Tienoikaisujen johdosta nykyinen tie noudattaa vanhan tien kulkua kuitenkin enää vain paikoin.


title: Seututie 213

text: Ypäjän ja Loimaan välinen osuus on parannettu 1980-luvulla. Loimaan ja Alastaron välillä tie on rakennettu kokonaan uudelle linjaukselle 90-luvun lopulla. Samoihin aikoihin tie on rakennettu uudelle linjaukselle myös Alastarolla, Virttaalla ja Huovinrinteellä.


title: Seututie 213

text: Loimaan Kauhanojalla käytöstä jäänyt vanha tie on suoralta mutta mäkiseltä osuudeltaan kunnostettu valaistuksi hiihtoladuksi.


title: Seututie 213

text: Maakuntakaavassa seututie 213 on merkitty Loimaan ja Hirvikosken välillä uudelle linjaukselle (Loimaan ohikulkutie).


title: Clevelandin osavaltionyliopisto

text: Clevelandin valtionyliopisto (lyhennetään CSU) on julkinen yliopisto Clevelandissa Ohiossa Yhdysvalloissa. Se on osa Ohion julkista yliopistojärjestelmää, joka perustettiin vuonna 2007.


title: Clevelandin osavaltionyliopisto

text: Opiskeltavia pääaineita on 70, maisteriohjelmia 27 ja 6 tohtoriohjelmaa. Yliopistossa opiskellaan kahdeksassa collegessa, jotka ovat:


title: Karhun Pojat

text: Karhun Pojat (lyh. KaPo) oli helsinkiläinen koripalloseura, joka perustettiin yleisseuraksi vuonna 1943. KaPo menestyi aikaisemmin myös käsipallossa, mutta viimeiset vuotensa se toimi naiskoripalloon keskittyneenä. Seuran toiminta lakkautettiin epäselvien talousongelmien vuoksi keväällä 2015.


title: Karhun Pojat

text: Seura voitti miehissä SM-hopeaa vuonna 1945 sekä SM-pronssia vuonna 1951. Naisissa seura menestyi selvästi paremmin: se sijoittui naisten SM-sarjassa kuusi kertaa hopealle sekä kaksitoista kertaa pronssille. Karhun Pojat putosi naisten SM-sarjasta kaudella 1996–1997, mutta nousi takaisin kaudeksi 2003–2004.


title: Karhun Pojat

text: Seura on yksi parhaiten menestyneimmistä eurojoukkueista suomalaisista naisjoukkueista. Kaudella 1991–1992 Karhun Pojat osallistui Ronchetti Cupiin, joka oli Euroopan kakkoskilpailu. Joukkue pääsi kilpailussa kuudentoista parhaan joukkoon ja sarjan korikuninkuuden voitti Anja Hellman.


title: Karhun Pojat

text: Keväällä 2015 julkisuuteen nousi tieto, ettei Karhun Poikien taloudesta vastannut toiminnanjohtaja ollut kirjannut seuran kirjanpitoon salivuokria vuodesta 2013 lähtien. Helsingin kaupunki haastoi KaPon oikeuteen maksamattomista salivuokrista, joita eri lähteiden mukaan oli perintäkuluineen kertynyt yli 100 000 euroa. Vuosina 2013–2015 KaPon lisenssipelaajien märä puolittui noin 150:een, ja keväällä 2015 seura piti ylimääräisen kokouksen, jossa sen hallitukseen etsittiin uusia jäseniä. 33 kokoukseen osallistujasta kukaan ei hallitukseen suostunut, ja seuran toiminta lakkautettiin. Seuran virallisessa tiedotteessa toiminta lakkautettiin "ainakin toistaiseksi", mutta epäselvyydet taloudessa ja iso velkamäärä tekivät seuran toiminnan jatkumisesta epätodennäköistä.


title: Karhun Pojat

text: Käsipallossa Karhun Pojat menestyi hyvin. Se voitti 3 miesten (1952, 1954, 1956) ja 4 naisten (1951, 1953-1955) Suomen mestaruutta. Seuran käsipallotoiminta on lakkautettu.


title: Mikko Routala

text: Mikko Routala on suomalainen meteorologi. Aikaisemmin hän työskenteli Nelonen-televisiokanavalla. Hän toimi myös Nelosen säälähetyksen tuottajana ja lähetyksen ankkurina ja Helsingin Sanomien meteorologina.


title: Mikko Routala

text: Alppihiihto eli laskettelu on ollut Routalan työ ja harrastus, sillä hän on toiminut myös hiihdonopettajana. Hän on ammatiltaan myös paloesimies.


title: Ibo (Mosambik)

text: Ibo on saari Mosambikissa, Cabo Delgadon maakunnassa. Se on osa Quirimbasin saariryhmää. Siellä on ollut arabien kauppasatama 600-luvulta alkaen. Vasco da Gaman kerrotaan käyneen saarella vuonna 1502. Portugalilaiset linnoittivat saarta vuonna 1790. 1700-luvulla saari oli vilkas orjakaupan satama, Mosambikin toiseksi vilkkain Mosambikin saaren jälkeen. Nykyisin saari tunnetaan taidokkaista hopeasepistään.


title: Yhdystie 2812

text: Yhdystie 2812 on valtatieltä 9 Metsämaan Korvenkylässä Loimaalla Varsinais-Suomen maakunnassa yhdystielle 2804 Jokioisten Vaulammille Kanta-Hämeen maakunnassa johtava yhdystie. Osoitenimenä tiellä on Loimaalla "Koskenrannantie", Ypäjällä "Ypäjänkyläntie" ja "Varsanojantie" ja Jokioisilla "Hauniontie".


title: Yhdystie 2812

text: Metsämaan Korvenkylästä tie jatkuu Ypäjänkylään Ypäjällä ja ylittää siellä Turku–Toijala-radan. Ypäjänkylän Katinhännässä siihen yhtyy seututieltä 213 Loimaan Kauhanojalla alkunsa saava yhdystie 2815 ja Ypäjän Perttulassa Ypäjän kirkon luona Koskelta alkunsa saava yhdystie 2805. Ypäjän keskustaajaman jälkeen tie seurailee Loimijokea Ypäjän Kartanon ja Varsanojan kylissä ja ylittää Loimijoen Jokioisten Vaulammin kylän luona.


title: Yhdystie 2812

text: Tien varrelle jääviä kohteita ovat muun muassa MTT:n hevostutkimus ja Ypäjän hevosopisto Ypäjän Kartanonkylässä ja Varsanojalla.


title: Pêro da Covilhã

text: Pêro da Covilhã (käytössä myös nimimuodot "Pedro de Covilham" ja "Covilhão", 1460-1526) oli portugalilainen diplomaatti ja tutkimusmatkailija. Hänet lähetettiin Lähi-itään etsimään kanelia ja muita arvokkaita mausteita. Retkikunta lähti liikkeelle 1487. Hän kulki Napolin ja Aleksandrian kautta Kairoon, jatkoi sieltä arabien kanssa Suakiniin ja Adeniin sieltä monsuunituulten mukana Intiaan, palasi Punaiselle merelle ja Kairoon ja jatkoi sieltä Afrikan itärannikkoa etelään aina Sofalaan asti. 1492 - 1493 hänen karavaaninsa saapui Abessiniaan, jossa hän vietti loppuelämänsä.


title: Dirk Galuba

text: Dirk Galuba (s. 28. elokuuta 1940) on saksalainen näyttelijä. Galuba näyttelee Lemmen viemää -sarjassa hotellin johtajaa, Werner Saalfeldiä. Hän on näytellyt myös HBO:n sarjassa Taistelutoverit, saksalaista vartiosotilasta jaksossa, jossa Saksa on jo luhistunut.


title: António Fernandes

text: António Fernandes oli portugalilainen tutkimusmatkailija. Hän oli tulkkina Sofalan kaupungissa Mosambikissa ja matkusti sieltä vuosien 1509–1512 välillä Mwene Mutapan kuningaskuntaan selvittääkseen, mistä rannikolla myytävä kulta oli peräisin. Fernandesin raportti on vanhin kirjallinen portugalilaisten tieto Mutapasta.


title: Francisco Barreto

text: Francisco Barreto (1520–1573) oli portugalilainen sotilas ja tutkimusmatkailija. Hän palveli valtiotaan nuorena Marokossa ja Portugalin Intian-siirtokunnissa.


title: Francisco Barreto

text: Palattuaan Lissaboniin hänet lähetettiin Kaakkois-Afrikkaan etsimään legendaarisia kultakaivoksia. Hän valitsi reitin Sambesi-jokea pitkin sen sijaan, että olisi edennyt Sofalan kautta. Tuhannen eurooppalaisen retkikunta lähti vuonna 1569 ja kulki Senasta etelään pitkin Sambesin laaksoa. Hän oli saanut paikalliselta kuninkaalta läpikulkuoikeudet sillä ehdolla, että kurittaisi kapinoivaa alipäällikköä. Taistelu sekä sairaudet kuluttivat retkikuntaa niin pahasti, että Barreto joutui palaamaan Senaan vuonna 1570, missä hän kuoli muutamia päiviä saapumisensa jälkeen.


Mare Balticum – 2000 vuotta Itämeren historiaa on tietoteos, joka kertoo Itämeren vaiheista idän ja lännen, pohjoisen ja etelän ristiaallokoissa.


title: Mare Balticum – 2000 vuotta Itämeren historiaa

text: Suomen kirjataiteen komitea on valinnut teoksen vuoden 1995 kauneimmaksi kirjaksi.


text: Teoksen alkusanat on kirjoittanut professori Matti Klinge. Sen jälkeen teos koostuu Itämerta ja sen historiaa käsittelevistä artikkeleista, joiden kirjoittajina ovat ruotsalainen kartografian asiantuntija Ulla Ehrensvärd, suomalainen karttahistorian asiantuntija Pellervo Kokkonen sekä John Nurmisen Säätiön hallituksen puheenjohtaja Juha Nurminen. Ehrensvärd ja Kokkonen kertovat alueen kartoista ja Nurminen esittelee artikkeleissaan seikkaperäisesti alueen merenkulun, kaupan, navigoinnin ja laivojen historiaa.


text: Teoksen kartat ja kuvat ovat peräisin kokoelmista eri puolilta maailmaa, ja osa niistä on julkaistu ensimmäisen kerran tässä teoksessa.


text: Teos on julkaistu paitsi suomeksi, myös ruotsiksi, englanniksi ja saksaksi.


title: Craig Mello

text: Craig Cameron Mello (s. 18. lokakuuta 1960 New Haven, Connecticut) on yhdysvaltalainen biologi ja molekyläärisen lääketieteen professori Massachusettsin yliopistossa. Hän sai vuoden 2006 Nobelin lääketieteen palkinnon yhdessä Andrew Firen kanssa. Palkitsemisen peruste on RNA-interferenssiä koskeva tutkimus, jonka he olivat julkaisseet vuonna 1998. Palkinnon perustelussa sanottiin muun muassa: "Fire ja Mello ovat löytäneet perusmekanismin, jolla geneettisen tiedon virtaa säädellään."


title: Kerrolan seisake

text: Kerrolan seisake () oli Uudenkaupungin radan varressa sijainnut lakkautettu seisake. Se perustettiin Raisioon vuonna 1928. Seisake lakkautettiin toukokuussa 1982.


title: Yhdystie 2410

text: Yhdystie 2410 on seututieltä 110 (entinen valtatie 1) Suomusjärven Kitulassa Salossa alkunsa saava, Kiikalan kautta Somerolle seututielle 280 johtava yhdystie. Osoitenimenä tiellä on Salossa Kiikalaan asti "Suomusjärventie" ja siitä eteenpäin "Lautelantie". Somerolla osoiteniminä ovat "Lautelantie" ja "Terttiläntie".


title: Yhdystie 2410

text: Tie risteää Suomusjärven Kitulassa Valtatien 1 kanssa, kulkee Kiikalassa Yltäkylän, Silvan, Pappilan, Saarenkylän ja Komisuon kylien kautta Kiikalan kirkonkylään, jossa siitä erkanee Kiikalan Rekijoelle johtava yhdystie 2411. Kiikalan Kirkonkylästä tie jatkuu Kiikalan Satakosken kautta Someron Lautelaan, jossa siihen yhtyy kantatieltä 52 Perttelissä alkava yhdystie 2403, ja edelleen Someron Terttilään, jossa siihen yhtyy seututieltä 280 Somerniemen Oinasjärvellä alkunsa saava yhdystie 2801. Seututiehen 280 tie yhtyy Someron Ihamäen Seppälässä.


title: Yhdystie 2410

text: Tien varrelle jääviä kohteita ovat muun muassa Härjänvatsan uimala Kiikalan Silvassa ja Kiikalan kirkko Kiikalan kirkonkylässä. Osalla matkaa tien loppuosa Someron Lautelassa ja Terttilässä noudattaa historiallisen Hiidentien kulkua.


title: Yhdystie 2410

text: Valtatien 1 valmistuttua moottoritieksi vuonna 2009 yhdystien 2410 on todettu saaneen uutta merkitystä Someron ja Helsingin välisessä liikenteessä, koska moottoritien valmistumisen jälkeen matka-aika Somerolta Helsinkiin ei juuri poikkea suoremmasta, mutta lyhyemmän matkaa moottoritietä kulkevasta reitistä seututien 280 kautta. Haittana on kuitenkin osalla matkaa tien huono kunto.


title: Maputonlahti

text: Maputonlahti eli Delagoanlahti on lahti Intian valtameressä, Mosambikin rannikolla. Lahden pituus on noin 90 km ja leveys 30 km. Lahti on suojaisa luonnonsatama, ja jo Vasco da Gama käytti sitä hyväkseen 1500-luvulla. Hollantilaiset, britit ja portugalilaiset ovat vuoroin hallinneet lahtea, ja hollantilaisten rakentaman linnoituksen paikalle nousi nykyinen Maputon kaupunki, Mosambikin pääkaupunki. Lahteen laskevat Matola-, Tembe- ja Umbelúzijoet.


title: Shenyang (lentokonetehdas)

text: Shenyang (瀋陽飛機公司) on Kiinan kansantasavallassa toimiva valtionyhtiö, joka valmistaa lentokoneita. Vuonna 1953 perustettu yhtiö toimii Shenyangin kaupungissa. Se on perustanut muita kiinalaisia lentokonetehtaita, mm. Chengdu Aircraft Industry Group ja Guizhou Aircraft Industry Co., joka on osa AVIC-teollisuuskonsernia. Shengyangin päätuotteet ovat hävittäjälentokoneet.


title: Mozambique Company

text: Mozambique Company () oli Portugalin valtion perustama yhtiö, joka hallitsi Mosambikin siirtomaa-aikana nykyisiä Manican ja Sofalan maakuntia. Yhtiön päämaja oli Beirassa. Se perustettiin vuonna 1891, ja osakkeita myytiin etenkin Saksassa, Isossa-Britanniassa ja Etelä-Afrikassa. Yhtiö sai maat hallintaansa 50 vuodeksi. Vuonna 1942 maat palautettiin Portugalin kruunulle, ja yhtiö jatkoi maanviljelyn ja kaupan alalla nimellä SARL.


title: Mozambique Company

text: Moxambique Company käytti edullista afrikkalaista työvoimaa, ja rakensi kaivoksia, ja tuotti sokeria ja kopraa. Se rakensi rautateitä, jotka yhdistivät alueen Rhodesiaan ja Brittiläiseen Keski-Afrikkaan.


title: Fox News Channel

text: Fox News Channel (FNC) on amerikkalainen kaapeli- ja satelliittitelevision välityksellä näkyvä uutiskanava, jonka omistaa Fox Corporation. Lokakuussa 2013 noin 97 186 000 yhdysvaltalaista kotitaloutta pystyi katsomaan kanavaa. Kanavan lähetykset tulevat lähinnä sen Rockefeller Centerissä New Yorkissa sijaitsevista studioista.


title: Fox News Channel

text: Kanavan perusti australialaisamerikkalainen mediamoguli Rupert Murdoch, joka palkkasi entisen NBC-johtajan Roger Ailesin sen toimitusjohtajaksi. Lähetykset alkoivat 7. lokakuuta 1996, jolloin se näkyi 17 miljoonassa kaapeli-TV taloudessa. 1990 - ja 2000 -lukujen vaihteessa siitä kasvoi Yhdysvaltain katsotuin kaapeliuutiskanava. Tammikuuhun 2014 mennessä Fox News oli ollut tässä asemassa 145 kuukautta peräkkäin. Kyseisen kuukauden aikana sen katsojaluvut olivat suurempia kuin CNN:n ja MSNBC:n yhteensä.


title: Fox News Channel

text: Monet tarkkailijat ovat todenneet, että Fox News Channel tukee konservatiivisia poliittisia kantoja ja syyllistyy puolueelliseen raportointiin. Kanavan kommentaattorit, uutisankkurit ja toimittajat ovat vastanneet, että uutisointi ja politiikan kommentoiminen toimivat toisistaan riippumatta ja ovat kieltäneet puolueellisuuden uutisoinnissaan.


title: Fox News Channel

text: Public Policy Pollingin 2013 tekemän kyselyn mukaan 41% kyselyyn osallistuneista äänestäjistä luotti kanavaan, mikä oli laskua 8% alaspäin vuodesta 2010. 46% sanoi, että he eivät luota siihen. Fox News tosin oli myös luotetuin kanava, sillä 34% kyselyyn osallistuneista luotti siihen enemmän kuin mihinkään muuhun kanavaan.


title: Fox News Channel

text: Fox Newsin ohjelmisto koostuu uutis- ja mielipideohjelmista. Sen ohjelmia ovat mm. aamuohjelma Fox & Friends, uutisohjelma The Kelly File, mielipideohjelmat The O'Reilly Factor ja Hannity sekä uutissatiiri Red Eye. Sunnuntaisin tulee Fox News Sunday -talk show, jota näytetään myös sisarkanava Foxilla.


title: China Aviation Industry Corporation I

text: China Aviation Industry Corporation I (AVIC I) on Kiinan kansantasavallan suurimpia lentokonevalmistuskonserneja. Se perustettiin 1. heinäkuuta 1999, kun China Aviation Industry Corporation jaettiin kahtia ja syntyi AVIC I ja AVIC II. Toimenpide oli päinvastainen kuin EU:ssa ja Yhdysvalloissa miltei samaan aikaan ja Venäjällä hieman myöhemmin - niissä konsolidoitiin yhtiöitä kylmän sodan loputtua.


title: China Aviation Industry Corporation I

text: AVIC I on yhtiö, joka valmistaa suuria pommikoneita (kuten Xian H-6 ja Xian JH-7), keskikokoisia matkustalentokoneita (Comac ARJ21) ja hävittäjiä (Chengdu J-7 ja Shenyang J-8, Chengdu J-10, Shenyang J-11 ja JF-17). AVIC II keskittyy pienempiin lentokoneisiin ja helikoptereihin.


title: China Aviation Industry Corporation I

text: 28.10.2008 AVICit konsolidoituivat yhdeksi yhtiöksi, joka on tehostamiskeino talouskasvun hidastuttua alle 10 %/vuosi tasolle.


title: Niassa Company

text: Niassa Company () oli Portugalin valtion perustama yhtiö, joka hallitsi Mosambikin nykyisiä Niassan ja Cabo Delgadon maakuntia vuodesta 1891 vuoteen 1929 maan siirtomaa-aikana. Yhtiö perustettiin Portugalissa, mutta ei kyennyt keräämään siellä riittävästi pääomaa, ja vuonna 1897 kun yhtiö vihdoin aloitti toimintansa, sen johto oli englantilainen ja omistajat pääosin brittejä ja ranskalaisia.


title: Niassa Company

text: Yhtiön tarkoitus oli käyttää halpaa afrikkalaista työvoimaa puuvillan ja muiden maataloustuotteiden kasvatukseen, perustaa kaivoksia ja verottaa alueella käytävää kauppaa ja alueen asukkaita.


title: Niassa Company

text: Yhtiö toimi aluksi lähinnä rannikolla, ja sisämaan yaot ja makondet eivät olleet sen määräysvallassa. Vuonna 1901 valmistui lennätinlinja rannikolta Njassajärvelle, ja suunnitelmat vetää rautatie samaa reittiä. Yhtiö rakennutti vuonna 1904 Porto Amelian kaupungin (nykyinn Pemba) ja piti siellä päämajaansa.


title: Paalijärvi

text: Paalijärvi on kylä Etelä-Pohjanmaan Alajärvellä, samannimisen järven rannalla. Paalijärvellä asuu noin 220 asukasta. Paalijärveltä Alajärven keskustaan on noin 11 kilometriä. Paalijärvellä oli parhaimmillaan kolme kyläkauppaa, mutta nyt lähimmät kaupat sijaitsevat noin kolmen kilometrin päässä.


title: Paalijärvi

text: Kylässä on Paalijärven koulu, jossa toimii esikoulu ja luokat 1–6. Koulussa on noin 40 oppilasta.


title: Paalijärvi

text: Paalijärven etelärannalla on Paalijärven maamiesseuran omistama perinteikäs tanssilava, joka on kunnostettu vuonna 2002. Se toimii muun muassa suosittuna häidenviettopaikkana.


title: Paalijärvi

text: Paalijärven länsipuolella sijaitsevalla Paalivuorella ja sen korkeimmalla kohdalla sijaitsee kyläyhdistyksen näkötorni. Suomen kaikkien aikojen suurin seismisesti mitattu maanjäristys (3,8 magnitudia) mitattiin tällä Paalivuorella 17. helmikuuta vuonna 1979.


title: Paalijärvi

text: Paalijärveltä on syntyisin Ateenan vuoden 1969 yleisurheilun EM-kilpailujen korkeushypyn hopeamitalisti Reijo Vähälä.


title: Indis

text: Indis Kultainen on Taru sormusten herrasta -saagan henkilöhahmo. Indis oli Noldorin ensimmäisen kuninkaan Finwën toinen vaimo Amanin Maassa ja Fingolfinin ja Finarfinin äiti.


title: Indis

text: Hänestä oli lähtöisin Arwen Undómiel isoäidin syntymään johtanut sukuhaara.


title: Chewat

text: Chewat ovat etninen ryhmä Afrikan keski- ja eteläosissa. Chewoja on noin puolitoista miljoonaa Malawissa ja Sambiassa. Chewat puhuvat njandžan kieltä. Chewojen juuret ovat Maravi-valtakunnassa, joka hallitsi nykyistä Malawia ja osia Mosambikista ja Sambiasta 1400-luvulta 1700-luvulle.


title: Tunisian supercup

text: Tunisian supercup on vuonna 1993 perustettu cup kilpailu, jossa kohtaavat edelliskauden Tunisian-mestaruuden ja Tunisian cupin voittaneet seurat. Historiansa aikana eniten mestaruuksia on voittanut Espérance.


title: Tunisian supercup

text: Tunisian jalkapalloliiton mukaan turnausta olisi tarkoitus pelata vuosittain, mutta turnausta on pelattu vuosina 1993, 1995 ja 2001. Kauden 2007–2008 päätyttyä liitto ilmoitti neljännen supercupin järjestettävän 7. helmikuuta 2009, mutta se peruttiin kilpailukalenteriin tullessa lisää Maghreb-kilpailuja, kuten Pohjois-Afrikan cup-voittajien cup. Seuraavan kerran cupia on määrä pelata 20. helmikuuta 2010.


title: Mosambikin presidentti

text: Mosambikin presidentti on Mosambikin valtionpäämies. Hän on myös puolustusvoimien ylipäällikkö, ja saa nimittää ja erottaa ministerit. Presidentti valitaan yleisillä suorilla enemmistövaaleilla viiden vuoden kaudeksi. Sama presidentti voi olla vallassa korkeintaan kaksi peräkkäistä kautta, mutta oltuaan viisi vuotta syrjässä, hän voi asettua taas uudelleen ehdokkaksi.


title: Mosambikin presidentti

text: Virassa on ollut tähän mennessä kolme henkeä, jotka kaikki ovat olleet Frelimon edustajia. Lisäksi lokakuusta 1986 marraskuuhun 1986 presidentin tointa hoiti Frelimon keskuskomieta, kun edellinen presidentti oli saanut surmansa eikä uutta ollut vielä valittu.


title: William Sanderson

text: William Sanderson (s. 10. tammikuuta 1948 Memphis, Tennessee) on yhdysvaltalainen näyttelijä.


title: William Sanderson

text: Sandersonilla on kaksi yliopistotutkintoa, taloudesta (1968) ja oikeustieteestä (1971), jotka hän on suorittanut Memphisin yliopistossa. Opiskelujen ohessa Sanderson kiinnostui näyttelemisestä, ja hänen ensimmäinen noteerattu roolinsa on elokuvassa "Fight for Your Life" (1977). Ehkä parhaiten Sanderson muistetaan kuitenkin J. F. Sebastianin roolistaan tieteiselokuvassa "Blade Runner" (1982). Elokuvien lisäksi Sandersonilla on ollut rooleja useissa tv-sarjoissa, kuten "Babylon 5", "Deadwood", "True Blood" ja "Lost".


title: William Sanderson

text: Sanderson asuu Burbankissa vaimonsa kanssa ja heillä on aikuinen poika, Andrew.


title: Andrei Skljarov

text: Andrei Vladimirovitš Skljarov (, s. 30. syyskuuta 1989) on venäläinen jalkapalloilija.


title: Andrei Skljarov

text: Hän tuli kaudeksi 2008 Ykkösessä pelaavaan TP-47:ään. Loukkaantumiset verottivat peliaikaa niin, että hän oli mukana vain 14 pelissä.


title: Andrei Skljarov

text: Vuodesta 2009 hän pelaa FK Rostovin joukkueessa esiintyen ensimmäisen kerran Venäjän ykkösliigassa heinäkuussa 2009. Pääosan kauden peleistään Andrei Skljarov on pelannut seuran nuorten joukkueessa, joka osallistui Venäjän nuorten liigaan.


title: Italia de Tunis

text: Italia de Tunis oli tunisialainen jalkapalloseura, joka pelasi Tunisian pääsarjassa ennen Tunisian itsenäistymistä. Se voitti pääsarjan neljästi.


title: Oulun Kärppien SM-liigakausi 2008–2009/Tilastot ja luettelot

text: Tällä sivulla on Oulun Kärppien SM-liigakauden 2008–2009 tilastot ja luettelot. Oulun Kärpät sijoittui kaudella hopealle.


title: Pyhän Luukkaan kilta

text: Pyhän Luukkaan kilta oli yleinen nimi maalarien ja taidekäsityöläisten killoilla, joita perustettiin eri paikkakunnille 1200-luvulta alkaen. Ne olivat osa kiltajärjestelmää, ja ne valvoivat monin säädöksiin niin taidekauppaa, taiteen tekemistä kuin maalariksi kouluttautumista. Kiltojen monopoli alkoi murtua 1600-luvulla. Sitä ennen muun muassa hovitaiteilijat olivat voineet toimia niiden ulkopuolella.


title: Pyhän Luukkaan kilta

text: Italiassa Pyhän Luukkaan killat tai seurat toimivat yleensä kiltajärjestelmästä irrallaan ja ne olivat myös taideakatemioiden syntymisen taustalla. Monen italialaisseuran nimi muuttui 1500-luvun lopulla akatemiaksi, kuten "Accademia di San Luca"ksi.


title: Pyhän Luukkaan kilta

text: Kunkin kaupungin Luukkaan kilta kontrolloi oman kaupunkinsa kaikkea elinkeinotoimintaa taiteessa, mutta eri kaupunkien killat olivat täysin itsenäisiä. Usein niiden välillä oli kilpailuasetelma.


title: Pyhän Luukkaan kilta

text: Killoille nimensä antaneen evankelista Luukkaan sanottiin olleen ensimmäinen kristitty taidemaalari. Luukas oli muun muassa taiteilijoiden suojeluspyhimys, koska Johannes Damaskolaisen mukaan hän oli maalannut Neitsyt Marian muotokuvan.


title: Pyhän Luukkaan kilta

text: Luukkaan kiltoja perustettiin 1200-luvulla Italiaan ja myöhemmin muuallekin, etenkin Alankomaihin. Yksi kuuluisimmista toimi Antwerpenissä vuoteen 1795 asti. Niin Antwerpenissä kuin useissa muissakin kaupungeissa paikallinen hallinto oli antanut killalle oikeuden säädellä oman alansa elinkeinotoimintaa kaupungissa. Killan jäsenenä mestari sai ottaa oppipoikia, pitää työpajaa ja myydä maalauksiaan. Vastaavia säädöksiä oli muun muassa Delftissä.


title: Pyhän Luukkaan kilta

text: Pyhän Luukkaan kilta ei edustanut vain maalareita, veistäjiä ja muita taiteilijoita, vaan etenkin 1600-luvulla myös taidekauppiaita, taiteen harrastajia ja toisinaan myös taiteen ystäviä. Keskiajalla useimmilla paikkakunnilla jäseninä oli myös käsikirjoitusten kuvittajia. Perinteisissä killoissa muutkin maalarit kuin taidemaalarit olivat kuuluneet samaan kiltaan, mutta Pyhän Luukkaan killoista muodostui varsinkin Alankomaissa erityisesti taidemaalarien kiltoja. Killat ratkaisivat myös taiteilijoiden keskinäisiä ja asiakkaiden kanssa tulleita kiistoja.


title: Pyhän Luukkaan kilta

text: Antwerpenin ja Bruggen killat loivat mallin, jota käytettiin muissakin kaupungeissa. Vaikka Antwerpen ei ollut taiteen keskus ennen 1500-lukua, se oli yksi ensimmäisistä kaupungeista, joissa perustettiin Pyhän Luukkaan kilta. Antwerpenin Pyhän Luukkaan kilta mainitaan ensimmäisen kerran vuonna 1382 ja se sai kaupungilta erityisiä etuoikeuksia vuonna 1442. Killan tallella olevat pöytäkirjat luetteloivat milloin kustakin taiteilijasta on tullut mestari, ketkä olivat oppipoikia ja kuka johti kiltaa. Bruggessa, joka oli Alankomaiden johtava kaupunki maalaustaiteessa 1400-luvulla, ensimmäinen luettelo killan jäsenistä on vasta vuodelta 1453, joskin kilta oli ollut olemassa jo aiemmin. Bruggen kilta valvoi tarkasti, etteivät taidekäsityöläiset tehneet vieraiden kiltojen alaan kuuluvia töitä, kuten kuvakudoksia. Bruggen kiltaan kuului kuitenkin myös satulaseppiä, luultavasti koska monet jäsenet maalasivat miniatyyrikuvituksia pergamentille. Koska pergamentti oli nahkaa, heidät luokiteltiin nahkatyöläisiksi.


title: Pyhän Luukkaan kilta

text: Vain tiettyjä etuoikeuksia omaavat, kuten hovitaiteilijat, saattoivat työskennellä ilman killan jäsenyyttä. Peter Paul Rubensilla oli 1600-luvulla erityislupa hallitsijalta työskennellä sekä hovitaiteilijana Brysselissä että Antwerpenin Pyhän Luukkaan killan aktiivisena jäsenenä, jolloin hänen maalauksiaan voitiin myydä killan tiloissa. Antwerpenissa myyntikoju oli ollut jo alkuvaiheessa, esimerkiksi 1460 se oli sijainnut katedraalin edessä. Bruggeen myyntitila saatiin 1482.


title: Pyhän Luukkaan kilta

text: Hollannin valtiossa kiltoja perustettiin, kun etelästä Antwerpenin ja Bruggen suunnalta tullut kilpailu alkoi koitua ongelmaksi. Muun muassa Goudassa, Rotterdamissa, ja Delftissä Pyhän Luukkaan killat perustettiin vuosien 1609 ja 1611 välillä. Kullakin näistä paikkakunnista taulumaalarit irrottautuivat perinteisestä kiltarakenteesta, jossa he olivat kuuluneet muiden maalarien, kuten fresko- ja seinämaalarien kanssa samaan kiltaan. Sen sijaan he liittyivät Pyhän Luukkaan kiltaan.


title: Pyhän Luukkaan kilta

text: Muista kaupungeista tulevat tai muualla kouluttautuneet taiteilijat joutuivat usein maksamaan killan pääsymaksun moninkertaisena. Esimerkiksi vuonna 1655 Pieter de Hooch joutui maksamaan 12 guldenia muutettuaan Delftiin, kun killan tavallinen maksu oli 3 guldenia.


title: Pyhän Luukkaan kilta

text:
Renessanssin Firenzessä ei ollut varsinaista Pyhän Luukkaan kiltaa. Maalarit kuuluivat lääkärien ja apteekkarien kiltaan "Arte dei Medici e Speziali", koska he hankkivat pigmenttejä apteekeista. Kuvanveistäjät olivat kiven ja puuntyöston mestarien killassa "Maestri di Pietri e Legname". He olivat myös yleensä "Pyhän Luukkaan seuran" eli "Compagnia di San Luca"n jäseniä. Seura oli perustettu jo vuonna 1349, joskin se oli kiltajärjestelmästä irrallinen laitos.
Vastaavia seuroja oli myös muualla Italiassa, muun muassa Roomassa.


title: Pyhän Luukkaan kilta

text: "Compagnia di San Luca" alkoi Firenzessä 1500-luvulla tavata Basilica della Santissima Annunziatassa, jolloin aiemmin Paavalin seuraan ("Compagnia di San Paolo") kuuluneet kuvanveistäjät liittyivät mukaan. Tästä seurasta kehittyi Accademia di belle arti di Firenze eli Firenzen piirustustaiteen akatemia vuonna 1563.


title: Pyhän Luukkaan kilta

text: Roomassa taas Federico Zuccari perusti Pyhän Luukkaan akatemian (Accademia di San Luca) vuonna 1593. Rooman akatemia heijasti tuolloin ajankohtaisia uusia aatteita taideakatemiasta keskiaikaisen kiltasysteemin säilyttämisen sijaan. Vähitellen muut kaupungit seurasivat Rooman esimerkkiä. Carraccit Bolognassa perustivat taideakatemiansa.


title: Pyhän Luukkaan kilta

text: Muutos kauemmaksi kiltajärjestelmästä liittyi uuteen käsitykseen taiteesta enemmänkin vapaana kuin mekaanisena taitona. Antwerpenissä David Teniers nuorempi oli paitsi killan johtaja myös taideakatemian perustaja. Uudet taideakatemiat alkoivat tarjota koulutusta piirtämisessä ja maalauksen alkeissa. Myös taiteen teoria, kuten genrehierarkia sai lisää merkitystä.


title: Pyhän Luukkaan kilta

text: Kiltojen säännöt vaihtelivat suuresti. Kuten muidenkin alojen killoissa, oppipoikana olo kesti ainakin kolme, mutta usein viisi vuotta. Sen jälkeen oppipojasta tuli kisälli, joka saattoi työskennellä kenen tahansa killan jäsenen alaisena. Jotkut taiteilijat alkoivat signeerata ja päivätä maalauksiaan vuotta tai paria ennen kuin he saavuttivat seuraavan asteen eli vapaan mestarin aseman. Mestari-nimikkeestä joutui usein maksamaan killalle, minkä jälkeen tuore mestari saattoi myydä maalauksiaan, perustaa oman työhuoneen ja ottaa oppipoikia. Hän saattoi myös myydä muiden taiteilijoiden maalauksia. Antoon van Dyckistä tuli mestari kahdeksantoista vuoden iässä, joskin parinkymmenen vuoden ikä oli tavallisempi. Myös oppipoikien määrästä oli säännöksiä.


title: Pyhän Luukkaan kilta

text: Nürnbergissä maalaus oli toisin kuin vaikkapa kultasepäntyö katsottu vapaaksi elinkeinoksi. Kiltalaitoksen sijaan kaupunki valvoi toimintaa. Tarkoitus oli rohkaista kasvua, koska taiteilijoiden työ usein liittyi kirjojen kustantamiseen, jossa Nürnberg oli noussut Saksan suurimmaksi keskukseksi. Kuitenkin myös Nürnbergissä oli sääntöjä. Esimerkiksi vain naimisissa olevat miehet saattoivat pitää työhuonetta. Useimmissa kaupungeissa naiset, joilla usein oli merkittävä rooli miniatyyrikuvituksia tekevissä työpajoissa, eivät voineet liittyä kiltaan tai päästä mestareiksi. Kuitenkin Antwerpenissä Caterina van Hemessen ja muutama muu naishenkilö olivat killan jäseniä. Kuten Pyhän Luukkaan killan kristillinen nimi vihjaa, useimmissa kaupungeissa juutalaiset eivät voineet kuulua kiltaan, eivätkä saada mestarin arvoa.


title: Pyhän Luukkaan kilta

text: Monissa kaupungeissa Pyhän Luukkaan kilta kustansi alttarin tai kappelin, jonka alttarilaitteessa kuvattiin killan suojeluspyhimys. Rogier van der Weydenin maalaus (vuonna 1440, yläreunassa) oli yksi varhaisimmista tunnetuista tässä monien myöhempien taiteilijoiden jatkamassa traditiossa. Aiheesta on tehnyt tulkintansa muun muassa Jan Gossaert, Frans Floris (1556) Marten de Vos (1602) ja Otto van Veen.


title: Pyhän Luukkaan kilta

text: Ajatus, että Luukas maalasi kuvan Neitsyt Mariasta ja Jeesuslapsesta on ollut yleinen varsinkin idässä ortodoksien parissa. Luukkaan sanottiin maalanneen ensimmäiset ikonit, kuten Częstochowan Mustan Madonnan ja myös kuvia Paavalista ja Pietarista.


title: Pyhän Luukkaan kilta

text: Kiltamaalaukset ovat tavallisesti omakuvia, eli taiteilija esiintyy Luukkaana ja mukana on Luukkaan attribuutti härkä. Usein maalaukset antavat samalla tietoa taiteilijoiden työskentelystä omana aikanaan.


title: Pyhän Luukkaan kilta

text: Kiltojen monopolia alettiin paheksua 1600-luvulta alkaen. Taidemaalarien suhteen monissa paikoissa oli jännitteitä kiltataiteilijoiden ja hallitsijoiden hoviinsa ulkomailta tuomien taiteilijoiden välillä. Kun Antoon van Dyck oli saatu houkuteltua Englantiin, hänelle tarjottiin talo kaupungin rajan toiselta puolelta Lontoon killan monopolin kiertämiseksi. Antwerpenissä Habsburgit lopulta poistivat killan monopolin. Muutkin kiltamonopolit alkoivat 1700-luvun loppuun mennessä olla menneisyyttä, jo ennen kuin Napoleon hajotti killat hallitsemillaan alueilla. Killat säilyivät yhdistyksinä tai hyväntekeväisyysjärjestöinä, tai liittyivät uusiin akatemioihin, kuten Antwerpenissä.


title: Pyhän Luukkaan kilta

text: Kiltamonopolin tyylinen järjestelmä koki lyhyen elpymisen 1900-luvulla Itä-Euroopan sosialistisissa maissa, joissa virallisten taiteilijaliittojen ulkopuolisten oli erittäin vaikeaa työskennellä taiteilijoina.


title: Slovakian naisten jääkiekkomaajoukkue

text: Slovakian naisten jääkiekkomaajoukkue edustaa Slovakiaa naisten kansainvälisissä jääkiekko-otteluissa. Joukkueen päävalmentajana toimii Andrej Schober.


title: Slovakian naisten jääkiekkomaajoukkue

text: Slovakia pelasi maailmanmestaruustasolla I-divisioonassa voittaen sen vuonna 2009. Näin ollen Slovakia pelasi maailmanmestaruuskisoissa vuonna 2011. Slovakia pelasi ensimmäistä kertaa olympialaisissa Vancouverissa vuonna 2010, joissa joukkue sijoittui kahdeksanneksi eli viimeiseksi. Karsinnoissa Slovakia oli murskaava: ensimmäisessä vaiheessa Slovakia teki neljässä ottelussa peräti 105 maalia. Slovakia voitti Bulgarian maalein 82–0.


title: Slovakian naisten jääkiekkomaajoukkue

text: Slovakiassa pelaa noin 740 naisjääkiekkoilijaa.


title: Interstitiaalinen virtsarakon tulehdus

text: Interstitiaalinen virtsarakon tulehdus eli kivuliaan virtsarakon oireyhtymä on krooninen virtsarakon sairaus, joka aiheuttaa muun muassa tiheää virtsaamistarvetta, kipua virtsatessa ja yhdyntäkipuja. Taudin aiheuttajaa ei tunneta. Naisilla on kymmenkertainen sairastumisvaara miehiin nähtynä. Esimerkiksi erilaiset ravintoaineet ja kylmyys voivat pahentaa oireita. Sairauteen ei ole parantavaa hoitoa, mutta oireita voidaan lievittää. Sairaus ei nosta potilaan vaaraa sairastua virtsarakon syöpään.


title: Abdelmajid Chétali

text: Abdelmajid Chétali (, s. 4. heinäkuuta 1939 Sousse, Tunisia) on tunisialainen jalkapallokonsultti ja entinen jalkapalloilija, sekä jalkapallovalmentaja.


title: Abdelmajid Chétali

text: Chétali vietti koko uransa ES Sahelin joukkueessa, jossa hän toimi myös joukkueen kapteenina. Chétali saavutti kolme Tunisian mestaruutta vuosina 1958, 1963 ja 1966. Maajoukkueessa hän puolestaan saavutti Afrikan-mestaruushopeaa ja pronssia Tunisialle vuosien 1962 ja 1965 Afrikan-mestaruuskisoissa. Chétali pelaajauralla oli myös merkittävää hänen saatua koko uransa aikana vain yhden keltaisen kortin.


title: Abdelmajid Chétali

text: Chétali valmensi menestyksekkäästi ES Sahelia vuosina 1970–1975, jolloin joukkue voitti muun muassa Tunisian mestaruuden vuonna 1972, sekä Tunisian cupin (1974, 1975) ja Maghreb Cup voittajien-cupin (1975). Menestyksen myötä hänet nimitettiin Tunisian maajoukkueen uudeksi päävalmentajaksi. Chétali onnistui luotsaamaan joukkueen aina pronssiotteluun saakka vuoden 1978 Afrikan-kisoissa, jossa se kuitenkin luovutti 1–1 tilanteessa. Chétali teki samalla historiaa luotsatessaan Tunisian ensimmäistä kertaa MM-kisoihin. Kisat päättyivät kuitenkin alkulohkoon, jossa se voitti avausottelussaan Meksikon, hävisi toisessa ottelussa Puolalle ja pelasi Saksaa vastaan tasan 0–0.


title: Abdelmajid Chétali

text: Chétali valmensi Bahrainin maajoukkuetta vuoden 1988 Gulf Cupissa, jossa he sijoittuivat neljänneksi häviten kolmanneksi tulleelle Saudi-Arabialle vain maalierolla.


title: Abdelmajid Chétali

text: Myöhemmin 2005 Chétali toimi hetkellisesti ES Sahelin valmentajana joukkueen etsiessä tuolloin vakituista seuraajaa potkut saaneelle Mrad Mahjoubille.


title: Académie Suisse

text: Académie Suisse oli pariisilainen avoin taidekoulu, joka perustettiin 1820-luvulla. Koulun perusti Jacques-Louis Davidin entinen malli Charles Suisse.


title: Académie Suisse

text: Académie Suisse ei tarjonnut opetusta vaan ennemminkin mahdollisuuden mallityöskentelyyn. Se tarjosi myös monille avantgardemaalareille paikan keskinäiseen vaikutteiden vaihtamiseen. Suissen oppilaita olivat muun muassa Eugène Delacroix ja Gustave Courbet. Koulun kukoistuskausi oli vuoden 1860 aikoihin. Tuolloin siellä työskentelivät monet tulevat impressionistit, kuten Camille Pissarro, Claude Monet ja Paul Cézanne.


title: Timola

text: Timola Leppävirran kuntaan kuuluva kylä. Se sijaitsee kunnan lounaisosassa, Unnukan ja Osmajoen välisellä alueella rajoittuen etelässä Varkauden kaupunkiin ja pohjoisessa Häikiän ja Takkulan kyliin. Pääosin kylän asutus sijoittuu niin sanotun vanhan 5-tien varteen. Nykyinen 5-tie sivuuttaa kylän länsipuolelta.


title: Timola

text: Kylän maisema on vaihteleva ja se sisältää notkelmia, kumpareita ja kallioita. Kylän korkein kohta on 132,8 metriin meren pinnasta kohoava Kaatranvuori. Kylän alueella sijaitsee myös Kaatran lampi ja kuusi muuta lampea.


title: Mosambikin vaalit 2009

text: Mosambikin vaalit 2009 olivat normaalit viiden vuoden välein järjestettävät presidentin- ja parlamenttivaalit. Ensimmäistä kertaa samassa yhteydessä järjestettiin myös aluehallinnon vaalit.


title: Mosambikin vaalit 2009

text: Parlamenttivaaleissa Frelimo sai 191 paikkaa, Renamo 50 paikkaa ja ensimmäistä kertaa parlamenttiin noussut Movimento Democrático de Moçambique (MDM) kahdeksan paikkaa. Presidentti Armando Guebuza valittiin toiselle virkakaudelle. Hän sai 75% äänistä.


title: Ksantooma

text: Ksantooma on ihon rasvakertymä. Yleisin ksantooma on varsinkin silmäluomessa tavattava laakea, kellertävä ksantelasma, joka puolissa tapauksista johtuu häiriintyneestä rasva-aineenvaihdunnasta, kuten korkeasta kolesterolista. Koepala ei ole tarpeen ksantelasman toteamisessa, mutta muiden ksantoomien kohdalla sitä tarvitaan.